Vučić: Čitav svet je skočio na mene - Sputnjik Srbija\n03:43 28 Januar 2021\nVučić: Čitav svet je skočio na mene\n20:33 23.07.2020 Preuzmite kraći link\nOn je to rekao u intervjuu za portal "Pavlović tudej" sa sedištem u Vašingtonu komentarišući nedavnu izjavu Džona Boltona da je postojala ideja o podeli Kosova i dodao da je tražio tu jednu stvar jer previše Srba pati.\n"Podsetiću vas da sam tada rekao da će od Srbije uvek biti traženi ustupci u zamenu za ništa. Tada je čitav svet skočio na mene. Ljudi nisu razumeli koliko je hrabrosti potrebno da se kaže tako nešto. Danas razumem zašto su to radili. Želeli su da Srbija dobije ništa, zauvek", rekao je Vučić.\n"Svakom lideru interesi njegove zemlje su važniji nego interesi Srba ili Albanaca. I kada sam predložio Albancima da se dogovorimo, da sednemo, da će svi prihvatiti ono oko čega se dogovorimo, usledili su najžešći napadi iz celog sveta", rekao je Vučić.\n"Ovaj obrazac je sličan lutkarskom pozorištu malih naroda kojim se upravlja već decenijama, pri čemu svi moraju da im laskaju. Razbijanje tog obrasca bila je moja jedina greška", ocenio je Vučić.\nIpak, istakao je, ponosan je što je kriv za tu grešku, koja će ostati zabeležena u istoriji, jer je on bio jedini koji se suprotstavio svim "unapred osmišljenim planovima" zapadnih zemalja.\n"Ponudio sam nešto što bi moglo da bude kompromisno rešenje, a niko ga nije hteo. I dok danas uopšte ne razgovaramo o tome, voleo bih da vidim kako oni dolaze do rešenja. Čekam da vidim kako oni misle da mogu da dođu do rešenja o odluče šta da predlože Srbiji, a što će Srbija moći da prihvati. Ja do sada to nisam čuo", rekao je Vučić.\nVučić: Imam dve važne stvari da kažem građanima Srbije


► Otvoreno pismo Dragana Đilasa Aleksandru Vučiću\n"Srbija danas funkcioniše, ne zbog tebe i tvojih konferencija za štampu već zbog ljudi koje ova zemlja ima. Funkcioniše zahvaljujući zdravstvenim radnicima – medicinskim sestrama i tehničarima, lekarima, zaposlenim u prodajnim lancima, apotekarima, pekarima, vozačima i svima onim ljudima koji se svakog jutra probude i odu da rade ne štedeći sebe", kaže se u pismu.\nĐilas dodaje da "nemaju svi ni zaštitnu opremu, neki na posao idu peške, ćute i rade zato što vole svoju zemlju. Funkcioniše zahvaljujući roditeljima koji uče sa svojom decom, volonterima koji pomažu svima kojima je potrebna pomoć".\n"Mesec dana ćutimo na svo tvoje neznanje, greške, neodgovornost, napade na građane Srbije, na penzionere, na naše državljane koji žive u inostranstvu, na nas iz opozicije koji dolaze kako od tebe, tako i od tvojih plaćenih novinara, analitičara i skoro svih medija koje ti lično kontrolišeš. I svaki put kažemo da ćemo o odgovornosti za greške koje su načinjene govoriti kad sve prođe, jer je sada vreme da se borimo za živote ljudi", navedeno je u pismu.\n"Podržali smo odluku o izolaciji najstarijih jer verujemo da se tako čuvaju njihovi životi. Bunili smo se samo kad ih tabloidi tretiraju kao opasnost, a ne kao najveće žrtve korona virusa. Izlazili smo i izlazićemo sa predlozima mera koje uglavnom prvo nazovete smešnim, a onda ih većinu sa nedopustivim kašnjenjem prihvatite i sprovedete", dodaje lider SSP.\n"I bez obzira na sve, opet smo, po tvom nalogu, meta izopačenih mozgova tvojih saradnika koji tvrde da želimo da broj mrtvih bude kao u Italiji i Španiji. Tome pomažeš i ti sam tvrdeći da bi prihvatanjem našeg predloga o sat vremena šetnje za penzionere beogradska groblja bila premala za sahranu svih koje bi tih sat vremena šetnje ubilo", navodi se u pismu.\nĐilas navodi da predsednik Srbije svakoga dana "urla na građane" jer ga navodno, "ne slušaju dovoljno i ne sede po kućama" i tvrdi da to nije tačno, podsećajući na ranije izjave predstavnika pojedinih stručnjaka i prestavnika vlasti.\nMeđu takve izjave ubrojao je da "mi nikada nećemo biti žarište korone, da ćemo napraviti vakcinu ako bude trebalo, da kod nas nikad broj obolelih neće preći deset dnevno, da je ovo najsmešniji virus u istoriji čovečanstva koji ne napada žene, da korona virus postoji samo na fejsbuku, da tebi ne pada na pamet da se testiraš, da više ljudi umre od uboda komarca nego od korona virusa, da građani slobodno putuju u Milano, da jedna rakija dnevno uništava virus, da nema potrebe da se zatvaraju škole i obdaništa, da deca ne prenose virus, da nema potrebe da se nose zaštitne maske, da imamo dovoljno respiratora, da treba da se testiraju samo oni sa jasnim simptomima, a ne svi koji sumnjaju da imaju koronu iako su sve zemlje radile drugačije, da su Srbi genetski otporni na koronu".\n"Dok ste narodu pričali ove besmislice, Italija se raspadala pred našim očima, ali vi niste uveli nikakve mere kontrole ljudi koji su dolazili iz te države i ostalih regiona pogođenih koronom. U Srbiju je mogao da uđe ko je i kako hteo. Mnogi ljudi koji su do sada oboleli i preminuli su zaraženi upravo od strane onih koji su u tom period došli iz tih krajeva", navodi se u pismu.\n"Italija je dva dana pre nego što si raspisao izbore potpuno ograničila kretanje u tri velike regije, a u ostatku zemlje zatvorila škole, obdaništa, fakultete. Ni to ti nije bilo dovoljno. Umesto da uvodiš mere i upozoriš građane ti si za sebe i svoju lažnu opoziciju sakupljao potpise. Preko sto hiljada ljudi je stajalo u redovima i guralo se u malim prostorijama samo da bi ti pokazao svoju veštačku superiornost", poručio je Đilas.\n"Nas iz Saveza za Srbiju i celu srpsku opoziciju si optužio da namerno širimo laži o opasnosti od virusa da bi izbori bili odloženi!? Govorio si da izbori ni po koju cenu neće biti odloženi. Ministar policije Stefanović me je javno optužio da mi je žao što ne mogu da zarađujem na maskama, tvoji medijski megafoni su me optuživali kako neću da pomognem narodu Srbije parama koje sam ukrao i kako je Bošku i meni žao što u Srbiji nema mrtvih kao u Italiji", kaže se u pismu.\n"Prvi put ću ti reći javno: to što izjavljujete je potpuno bolesno i poremećeno govori o vašem moralu i neodgovornosti prema državi i narodu! Doći će dan kada ćete biti pozvani na odgovornost, mnogo pre nego što mislite", poručio je Đilas.\n"I na to smo ćutali jer smo bili svesni u kakvu krizu ulazi zemlja i smatrali smo da nije vreme za političke borbe. Nismo reagovali ni na uvođenje vanrednog stanja koje je proglašeno bez odluke Skupštine, na osnovu dopisa ministra odbrane iako nas vojno niko nije napao. Nismo osporili nijednu meru smatrajući da je važno da postignemo svenarodno jedinstvo u ovim trenucima", kaže se u pismu.\n"Dok je Svetska zdravstvena organizacija apelovala da je sveopšto testiranje jedini način da se spreči galopirajuće širenje virusa, ti si govorio da nema potrebe za takvom merom, iako mi, za razliku od Amerike, imamo dovoljno testova. A nismo ih imali. Zar je trebalo Kinezi da dođu da shvatiš da moraju svi da se testiraju i da tako sve vreme rade Korejanci, Italijani, Nemci, Španci, Francuzi, samo mi ne", poručio je Đilas.\n"Nema preče i svetije stvari nego da sačuvamo svaki život. Ničiji ostanak ili dolazak na vlast ne mogu biti vredniji od ljudskih života. Mora da se deluje brže, jasnije, konkretnije. U svakoj oblasti – od zdravlja ljudi do ekonomskog opstanka. Država je odavno morala da donese ozbiljan set ekonomskih mera koje će da spreče da građani preko noći postanu socijalni slučajevi, jer privreda ne može da čeka! U ekonomiji, za razliku od politike, vreme je itekako bitan faktor", smatra Đilas.\nOn je pozvao Vučića da se "zaustavi dok ne bude prekasno".\n"Ovo je poslednji momenat da prestaneš da zadovoljavaš svoju sumanutu potrebu da sve znaš, da o svemu odlučuješ i da se o svemu pitaš. Taj način tvoje vladavine već ima ogromnu cenu. Jesi spreman da je platiš i u ljudskim životima", pita Đilas.\n"Potrebno nam je jedinstvo. Ako ga vlast i dalje bude narušavala, na nama građanima je da je sačuvamo. Da pomognemo jedni drugima i da pre svega budemo ljudi. Da, bez obzira na sve, ostanemo mirni i pribrani, da što je više moguće budemo kod kuće i da ozbiljno shvatimo potrebu za samoizolacijom.\n"Ništa i niko nije večan, pa neće ni ovo stanje trajati večno. Proći će kao i sve katastrofe koje su nas kroz istoriju zadesile, jer život ništa ne može da pobedi. Uradimo sve da se sačuvamo da bi sutra, svi zajedno, naučeni na sopstvenim i tuđim greškama, napravili od Srbije bolje i humanije mesto za život". kaže se u pismu.


Čadež: Privreda Srbije direktno oslonjena na EU - Report.rs\nBy redakcija 04/27/2022 Najnovije, Srbija, Vesti\nPredsednik Privredne komore Srbije (PKS) Marko Čadež rekao je da je srpska privreda direktno oslonjena na EU i da na njeno tržište plasira dve trećine robe koja se iz Srbije izvozi.\nČadež je za televizju Insajder rekao i da “u kompanijama koje posluju sa EU radi gotovo 900.000 građana Srbije”, saopštila je sinoć PKS.\n“Poređenja radi, broj zaposlenih koji rade u kompanijama koje izvoze u Rusku Federaciju je 163.000, dok je u preduzećima koja izvoze u EU zaposleno 620.000 ljudi” dodao je on.\nUpitan kako vidi pritiske da Srbija uvede sankcije Rusiji, Čadež je rekao da je “politika ta koja odlučuje”.\nNaveo je i “da političari sagledavaju posledice i jedne i druge odluke, uvažavajući, između ostalog” i, kako je ukazao “potrebe privrede i ekonomske činjenice”.\nRekao je i da “u uslovima energetske krize zaoštrene izbijanjem rata u Ukrajini, Srbija deli sudbinu drugih zemalja zavisnih od uvoza energenata”.\n“Pozicija nam nije laka, ali za razliku od mnogih zapadnih zemalja, naša prednost, dobra u moru loših vesti, jeste što imamo struju iz domaće proizvodnje koja se ne oslanja na gas”, ocenio je Čadež.\nUpitan koja je to prihvatljiva cena struje za privredu, on je odgvorio “da je izvesno da se cene struje neće vraćati na nivo pre krize i da su procene da će u narednih sedam do deset godina iznositi oko 90 evra za megavat-sat”.\n“Stabilna cena struje, uz korišćenje prostora za državnu intervenciju, važna je za domaću privredu, ali je jednako bitna za privlačenje novih investitora”, rekao je Čadež.\nNaveo je da ne očekuje poremećaje na tržištu snabdevanja električnom energijom.\nGovoreći o inflatornim pritiscima, Čadež je ocenio da je vlada Srbije uspela da zaštiti standard stanovništva i spreči poremećaje na tržištu od “prvog udara” nakon izbijanja ukrajinske krize.\nSmatra da su mere, “poput kontrole cena i zabrane izvoza, posmatrano iz ugla proizvođača, kojima rastu proizvodni troškovi, neodržive na duži rok”.\nPrema njegovim rečima, sektor poljoprivrede je priliku da domaća privreda profitira uprkos krizi.\n“Srbija može da izveze polovinu svoje poljoprivredne proizvodnje i da od proizvodnje hrane obezbedi dodatne tri milijarde evra deviznog priliva“, istakao je Čadež.\nOcenio je da privreda Srbije, “za sada odoleva negativnim uticajima ukrajinske krize i posledicama potresa na svetskom tržištu.\n“Ne smanjuje se broj radnika, a uprkos 25-procentnom padu plasmana na rusko tržište, ukupan srpski izvoz u martu je porastao čak 30 odsto u odnosu na isti mesec prošle godine“, izjavio je Čadež.\nOn, kako je navedeno u saopštenju, saradnju u regionu i izgradnju zajedničkog tržišta vidi kao dobar odgovor na potrebe privrede, posebno u okolnostima poput pandemije ili ukrajinske krize.\n“Aktivnosti na izgradnji zajedničkog tržišta u okviru projekta Otvoreni Balkan koju su pokrenule Srbija, Albanija i Severna Makedonije se nastavljaju, a u Bosni i Hercegovini i u Crnoj Gori, postoji interes da se inicijativa proširi i na te dve zemlje“, rekao je Čadež.\nAlbanija EU kriza Marko Čadež Otvoreni Balkan PKS poljoprivredne proizvodnje Privredna komora Srbije proizvođač Region sektor Severna Makedonije Srbija srpska privreda trećina robe tri milijarde evra Vlada Srbije


Sencor SWK 1226GD Ketler cena, cene Srbija, prodaja Beograd Novi Sad Niš\nSencor SWK 1226GD Ketler cene\nTrenutno nemamo slike za Sencor SWK 1226GD Ketler\nEPonuda nije internet prodavnica već Vam omogućava da brzo i lako nađete Sencor SWK 1226GD Ketler po najjeftinijoj ceni. Naš cilj je da kupci budu što bolje informisani o ponudi Sencor SWK 1226GD Ketler na tržištu Srbije. Vrlo lako nalazite željeni proizvod za kategoriju Električni bokali i kuvala cene, ne morate da lutate od sajta do sajta za Sencor Električni bokali i kuvala, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sencor SWK 1226GD Ketler sa PRODAVCEM. EPonuda ne može da garantuje potpunu tačnost specifikacije i slika za Sencor SWK 1226GD Ketler. Pre kupovine, podatke za Sencor SWK 1226GD Ketler proverite na sajtu PROIZVOĐAČA.


Pala stopa nezaposlenosti u eurozoni\nEurostat je saopćio da je nezaposlenost u 19 država koje koriste euro u februaru pala na 10,3 posto.\nIz Zavoda za zapošljavanje KS, kao jedan od glavnih problema vide nesklad između sistema obrazovanja i tržišta rada.\nHoću kući: Nezaposlenost\nSvoje bogatstvo sticali su na suprotnim stranama svijeta, ali su obojica odlučili da ga investiraju u svoje zemlje. Minčo Jordanov i Edin Saračević dolaze iz različitih okruženja, jedan je industrijalac koji je bogatstvo stekao radeći sa željezom u Rusiji, a drugi je dio internet boom-a u Americi. Ono što ih veže je želja za prosperitetom […]\nWHO: Nakon šest sedmica pada, broj zaraženih u Evropi opet raste


Sportske.net - Kup - Juve i Milan idu na Lacio...\nJoš dok su igrani mečevi osmine finala Kupa Italije znalo se ko će se sastati u četvrtfinalu ovog takmičenja.\nDanas su određeni termini za odigravanje četvrtfinalnih mečeva a ujedno su izvučeni polufinalni parovi.\nLacio - Katanija 8. januar\nJuventus - Milan 9. januar\nInter - Bolonja 15. januar\nFiorentina - Roma 16. januar\nŽrebom je odlučeno da će pobednik meča Juventus - Milan u prvom meču polufinala gostovati boljem iz duela Lacija i Katanije. Sa druge strane, Inter bi kao favorit u duelu sa Bolonjom u polufinalu mogao da se sastane sa Romom ili Fiorentinom.\nPrvi mečevi polufinala igraju se 22. i 23. januara a revanši su na programu nedelju dana kasnije. Vremena odigravanja utakmica još uvek nisu poznata a očekuje se da nakon Nove godine i o tome bude doneta odluka.


U susret Danu ljudskih prava i deceniji osnivanja LGBT Forum Progresa - LGBT Forum Progres\nPočetna Saopštenja U susret Danu ljudskih prava i deceniji osnivanja LGBT Forum Progresa\nPrije deset godina, kada je formalno osnovana naša organizacija i faktički započeo pokret za ljudska prava LGBTIQ osoba kakvim ga danas znamo, niko nije mogao da zamisli koliko će težak i trnovit put da bude pred svima nama. Ali, uprkos svim preprekama, ljudska prava LGBTIQ osoba su našla svoje mjesto u javnom diskursu Crne Gore, na svim nivoima.\nUpravo Dan ljudskih prava služi da se podsjetimo svega što je za nama, onoga što je bilo dobro i onoga što je bilo loše, kako bi mogli da budemo još bolji i snažniji u zaštiti ljudskih prava LGBTIQ osoba i šire društvene zajednice u budućnosti. A da na tom putu nismo sami, svjedoče i građanski aktivisti i aktivistkinje, naši saveznici i saveznice, koji su jasno rekli – #vrijemeje za nove promjene, razbijanje predrasuda, radnička prava, zaštitu od nasilja, slobodu vjeroispovjesti, da pustimo glas, za inkluzivno obrazovanje, prihvatanje, iskrenu brigu o životnoj sredini, slobodu medija i ravnopravnost.\nUključivanje LGBTIQ osoba u politički život i procese odlučivanja, kao i aktivno zagovaranje i borba za ljudska prava svih ostaju temeljne vrijednosti koje baštinimo i na kojima zasnivamo naš rad. U periodu značajnih društvenih i političkih promjena ne smijemo da izgubimo iz vida ljudska prava kao osnovni postulat crnogorskih društvenih vrijednosti.\nZahvaljujemo se svima koji su učestvovali u videu, onima koji su dali doprinos za njegovu realizaciju, kao i cjelokupnoj LGBTIQ zajednici Crne Gore koja nam već deset godina ukazuje povjerenje i zbog koje postojimo.


Eseji o Turgenjevu i Čehovu\nGenetički vidovi inter(literarnosti)\nAutor razmatra istorijat sedam srodnih pojmova književnih studija - uglavnom bazičnih i uvreženih (ali neretko različito shvatanih) - od onih najstarijih, kao što je oponašanje (uzora), preko plagijata, uticaja, izvora, građe, posrednika, do "novopridošlog" interteksta.\nOva knjiga je proistekla iz dugogodišnje književne delatnosti Konstantina Bertola, jednog od najuglednijih kritičara u Španiji, i iz autorovih razmišljanja o ključnim elementima svoga posla: čitanju, pisanju i kritici.\nGrad i strast\nIstraživanje je ograničeno na srpsku književnost između dva rata, tačnije na izabrana dela koja su hronotopom vezana za Beograd, s namerom da se u njima podvuku naturalistički elementi, koje određujemo kao sastavne delove heterogenog diskursa međuratne književnosti.\nHeterokosmika: fikcija i mogući svetovi\nHeterokosmika je nastala kao plod Doleželovog dugotrajnog istraživačkog rada u oblastima stilistike, književne teorije i naratologije, i predstavlja sintezu autorovih pionirskih proučavanja semantike fikcionalnog pripovedanja, tako da na neki način sabira čitavo njegovo životno delo.\nMa o čemu pisao u svojim esejima, a raspon je još malo pa neverovatan, od Česlava Miloša, Brodskog, Cvetajeve i Vaska Pope, preko Bastera Kitona, fotografije.\nI đavo je pesnik (tvrd)\nMa o čemu pisao u svojim esejima, a raspon je još malo pa neverovatan, od Česlava Miloša, Brodskog, Cvetajeve i Vaska Pope, preko Bastera Kitona, fotografije, Boša, kobasica i špageta...


U cilju da što veći broj poslodavaca i zaposlenih svoje sporove rešava dijalogom, umesto tužbama pred sudom, počeo je rad na izmenana i dopunama Zakona mirnom rešavanju radnih sporova ("Sl. glasnik RS", br. 125/2004 i 104/2009 - dalje: Zakon).\nRadna grupa koja će deifinisati i precizirati odredbe Zakona u pravcu stvaranja efikasnijeg sistema rešavanja radnih sporova, sastavljena je od predstavnika ministarstva za rad, zapošljavanje, boračka i socijalna pitanja, sindikata i poslodavaca.\n"Cilj izmena je da se Republička agencija za mirno rešavanje radnih sporova učini vidljivijom nego što je sada, jer bi povećenje broja radnih sporova koji se rešavaju pred Agencijom doprinelo smanjenju broja sudskih sporova, ali i većoj sigurnosti u oblasti radnih odnosa", rekao je predsednik Radne grupe Zoran Lazić.\nRešavanje sporova mirnim putem odnosno dijalogom uz pomoć miritelja, ili arbitara doprinosi i boljoj radnoj atmosferi, a na taj način i boljim rezultatima u radu samog poslodavca, smatra Lazić, koji je i pomoćnik ministra za rad, zapošljavanje boračka i socijalna pitanja.\nRadna grupa je identifikovala nekoliko ključnih stvari koje treba izmeniti u aktuelnom Zakonu i uskladiti ga sa Zakonom o radu ("Sl. glasnik RS", br. 24/2005, 61/2005, 54/2009, 32/2013 i 75/2014) i drugim propisima iz oblasti rada.\n"Neke odredbe treba precizirati i jasnije definisatii, učiniti Agenciju vidljivijom za poslodavce, zaposlene i sindikate da bi se oni što više obraćali Agenciji i svoje sporove rešavali razgovorom, a ne pred sudom", naveo je Lazić.\n"Mi ćemo zajedno doći do konkretnih rešenja, a kakva će ona biti na kraju - da li će se uvesti dvostepenost arbitražnog rešenja, ili na neki drugi način rešiti problemi koji postoje u praksi, to će se videti", napomenuo je Lazić.\nPredviđeno je da strane u sporu mogu zajednički da izaberu arbitra, sa liste koja se nalazi na sajtu Agencije, a ukoliko se o tome ne sporazumeju, njihovog arbitra odrediće direktor Agencije.\nZakon reguliše i mirno rešavanje kolektivnih radnih sporova, odnosno učešće miritelja sa liste Agencije u kolektivnom pregovaranju između sindikata i poslodavaca, a radi pružanja pomoći i sprečavanja nastanka spora.


Borović: Skok cena namirnica nema veze sa ratom u Ukrajini, već sa pogrešnom agrarnom politikom - Boom93\nPredsednik Odbora Narodne stranke (NS) za privredu i finansije Borislav Borović ocenio je danas da pominjanje gladi u Srbiji zbog nestašica hrane može značiti samo sejanje straha u cilju dnevno političke manipulacije gradjanima.\n„Ono što jeste problem su cene i opasnost da zbog velikog skoka cena osnovnih namirnica mnogima u Srbiji one neće biti dostupne u meri koja zadovoljava njihove osnovne potrebe“, rekao je Borović, u pisanoj izjavi.\nOn je naglaisio da to nema nikakve veze sa ratom u Ukrajini, već sa pogrešnom agrarnom a dobrim delom i socijalnom politikom.\nPrema njegovim rečima, poljoprivreda je praktično jedina grana koja proizvodi viškove u privredi Srbije, uprkos pogrešnoj agrarnoj politici zadnjih decenija.\n„Ta politika je dovela do urušavanja poljoprivredne proizvodnje, ali i dalje imamo značajne viškove za izvoz – od pšenice, kukuruza, jestivog ulja, ili šećera, naveo je Borović.\nOn je istakao da je i pre ove krize, oko 450.000 ljudi ili sedam odsto stanovnika Srbije živelo u apsolutnom siromaštvu, a u riziku od siromaštva oko dva miliona ili blizu 30 odsto gradjana Srbije.\nOznakeBorisav Borović namernice Poskupljenje Srbija


Srbiji od Ane Ivanović 35 respiratora – Zvornik Danas\nNaslovna/VIJESTI/Društvo/Srbiji od Ane Ivanović 35 respiratora\nAna Ivanović poklonila Srbiji 35 respiratora.\nNekadašnja osvajačica Otvorenog prvenstva Francuske dala je finansijsku podršku, ali se i „založila“ preko svojih kontakata za nabavku potrebnih aparata, navodi list.\nOni su ovih danas već počeli prvi dio isporuke maski, zaštitnih odijela, vizir naočara i rukavica za zdravstvene radnike. Takođe, za početak će i 1.700 najugroženijih porodica dobiti higijenske pakete. Kasnije će taj broj biti i veći zaključuje list.\nana ivanovic covid19 sport\nMilić: Za 7.260 penzionera u petak isplata razlike naknade


Dodeljeni sertifikati za obuku o inspekcijskom nadzoru\nBeta 7. jula 2016. 15:25\nU Skupštini Beograda danas su službenicima grada dodeljeni sertifikati za završenu obuku o inspekcijskom nadzoru, koju je organizovala Stalna konferencija gradova i opština (SKGO).\nE-obuka (učenje na daljinu) na temu „Izgradnja kapaciteta lokalnih inspekcijskih službi“ trajala je od 11. aprila do 3. juna 2016. godine.\nGeneralni sekretar SKGO DJordje Staničić rekao je za obuku prijavljeno 1.230 službenika iz Srbije, a da je više od 1.140 učesnika ostvarilo pravo na sertifikat.\nOn je rekao da je taj projekat radjen sa Ministarstvom za državnu upravu i lokalnu samoupravu i OEBS-om.\nNajbrojniji polaznici bili su zaposleni na poslovima inspekcijskog nadzora iz Gradske uprave i gradskih opština Beograda, gde je e-obuku uspešno završilo 277 službenika.\nZamenik gradonačenika Beograda Andreja Mladenović čestitao je polaznicima na stečenim sertifikatima i ocenio da je ta obuka dokaz opredeljenosti da se i dalje doprinosi razvoju lokalne samuprave.\n„Jaka i efikasna lokalna samouprava sa edukovanim kadrovima je osnovni preduslov i garant pobljšanja kvaliteta života gradjana“, rekao je on.\nDržavni sekretar u Ministarstvu državne uprave i lokalne samouprave Željko Ožegović izjavio je da ova obuka važna za profesionalni napredak službenika, ali i za gradjane i privredu.\nOn je rekao da je obuka organizovana u preriodu tri važna dogadjaja – početak pune primene Zakona o inspekcijskom nadzoru, delimična primena Zakona o upravnom postupku i najava otvaranja poglavlja 23 i 24 u pregovorima sa EU.\n„Za efikasnost ovih procesa potrebna je dobro obučena državna administracija, lokalna samuprava i inspekcijske službe“, rekao je Ožegović.\nOn je ocenio da je od početka rada na Zakonu o inspekcijskom nadzoru puno postignuto i da se ostvaruju predvidjeni ciljevi, a to je uredjenje poslovnog ambijenta, smanjenje sive ekonomije, ujednačavanje i profesionalizacijaa inspekcijskijh službi, smanjenje korupcije i povećanje konkurentnosti.\nOžegović je rekao da je od početka primene zakona zabeleženo 17,5 odsto više novoregistrovanih privrednih subjekata, a 14 odsto manje odjavljenih, dok je u prva četiri meseca ove godine bilo 5.200 novoprijavljenih radnika.\nOn je istakao da je važna izgradnja jedinstvenog informacionog sistema, koji će da objedini sve ono što inspekcijske službe rade.\nOva osmonedeljna internet obuka ponudila je polaznicima ključna znanja i informacije o novom Zakonu o inspekcijskom nadzoru, kojim se detaljno uredjuje sadržina, vrste, oblici i postupak inspekcijskog nadzora, ovlašćenja i obaveze učesnika u inspekcijskom nadzoru, kao i druga pitanja od značaja za inspekcijski nadzor.\nE-obuka je organizovana u okviru projekta „Izgradnja kapaciteta lokalnih inspekcijskih službi i novoizabranih odbornika putem e-obuke“, koji finansijski podržava Organizacija za evropsku bezbednost i saradnju (OEBS).


Beta 28. septembra 2020. 22:25\nPredsednik Narodne stranke Vuk Jeremić izjavio je danas da je Srbija „jednopartijska država u kojoj više nema demokratskog poretka“ i uporedio situaciju u Srbiji sa situacijom u Belorusiji.\n„Srbija je danas u očima demokratskog sveta balkanska Belorusija. Mi smo, nažalost, jednopartijska država, i to nije preterivanje. SNS je, po broju članova, verovali ili ne, najveća stranka u Evropi“, rekao je Jeremić u diskusiji „Doprinos privatnog sektora održivom razvoju u EU i državama kandidatima za članstvo u EU u jugoistočnoj Evropi“.\nKako se navodi u saopštenju te stranke, Jeremić je rekao da medjunarodno priznate organizacije koje prate stanje demokratije širom sveta, Srbiju više ne svrstavaju u države sa demokratskim poretkom i podsetio da je „Fridom haus“ Srbiju svrstao u red „delimično slobodnih država“ i označio je kao „hibridni režim“, prvi put od 2000. godine i okončanja vlasti Slobodana Miloševića.\nOn je dodao da stranka predsednika Srbije Aleksandra Vučića ima 730.000 članova, što znači da je svaki deseti stanovnik Srbije sa pravom glasa član te partije, a da je na drugom mestu u Evropi nemački CDU kancelarke Angele Merkel, koji ima oko 400.000 članova.\nPrema njegovim rečima, u Srbiji vlast kontroliše sve, kao i privatni sektor, i ocenio da sa takvom vlašću ne postoji „ni najmanja mogućnost da do 2030. godine dostigne ciljeve održivog razvoja Ujedinjenih nacija“, čije bi ispunjenje značilo dobrobit za sve gradjane.\n„Nadu bi moglo da predstavlja angažovanje investitora iz Evropske unije, SAD i Kine – tako što bi u Srbiji poslovali u skladu sa dostizanjem ciljeva održivog razvoja, dakle u skladu sa opštim normama koje se podrazumevaju u njihovim domaćim jurisdikcijama. Spoljni diplomatski uticaj na poboljšanje pravila poslovanja u Srbiji bi takodje mogao biti od pomoći“, rekao je on.\nDiskusija je održana video konferencijskom vezom, a organizovao je prestižni američki Centar „Kozmetski“, u saradnji sa Univerzitetom Teksas u Ostinu.\nPored Jeremića, koji je i bivši predsednik Generalne skupštine UN, na konferenciji o situaciji na Zapadnom Balkanu učestvovali su i predstavnici UN, profesori univerziteta u Bostonu i Atini, kao i ambasadorka Crne Gore u UN Milica Pejanović Djurišić, ambasador Hrvatske u SAD Pjer Šimunović, kao i gradonačelnik Tirane Erion Veliaj.


Video, Startovala objedinjena naplata\nStartovala objedinjena naplata\nNaslovna Video Startovala objedinjena naplata\nDatum: 20. januar 2014.\nBroj gledanja: 2026\nTagovi: Novosti IT, Novosti Biz\nSa početkom 2014. startovao je i sistem objedinjene naplate kojim je Poreska uprava napravila suštinsku promenu kada su u pitanju prijave poreza i doprinosa po dobitku. Naime, dosadašnjih jedanaest prijava - obrazaca trebalo bi da bude zamenjeno jednom prijavom koja će se predavati isključivo elektronski, korišćenjem elektrosnkog sertifikata.\nIako je sistem startovao 1. januara za sve poreske obveznike koji su bili spremni, omogućen je i prelazni režim koji će trajati do 1. marta. Kako bi pomogli ovu tranziciju Udruženje informatičke delatnosti Privredne komore Beograda, Društvo za informatiku Srbije, Poreska uprava Srbije i Telekom Srbija organizovali su 17. Januara demonstraciju funksionisanja sistema objedinjene naplate.\nSaša Dulić, pomoćnik direktora Poreske uprave za IKT\nDušan Rakić, sekretar Udruženja informatičke delatnosti, Privredna komora Beograda\nOtvorena Telenor banka – prva mobilna onlajn banka u Srbiji\nZavršna runda takmičenja – projekat „Budi Vip student"\nSinergija 14 – Uloga informaciono-komunikacione industrije u unapređenju poslovanja


Vojni penzioneri traže 'zakonitu isplatu vojnih penzija' - Penzin\nPočetna Magazin Godine Vojni penzioneri traže ‘zakonitu isplatu vojnih penzija’\nPrema rečima Dragoslava Ivanovića, vojnog penzionera iz Beograda, vojni penzioneri su 1. januara 2008. godine postali bivši vojni penzioneri jer su prebačeni u status civilnih penzionera. Tada su, Zakonom o vojsci Srbije, vojni penzioneri iz Ministarstva odbrane prevedeni u nadležnost PIO fonda.\nFond se muči, vojni penzioneri biju bitku, a država ćuti\nVlada bi trebalo da donese uredbu kojom bi naredila PIO fondu da rešenja po vojnim propisima prevede na rešenja po propisima države Srbije, a to je, prema mišljenju Ivanovića, neizvodljivo i zato su vojni penzioneri u pravnoj praznini. Ivanović kaže da država duguje, za proteklih sedam godina, 50 milijardi dinara za 45 hiljada vojnih penzionera.\nProblem je nastao pošto je od 1. januara 2008. do 31. decembra 2011. godine Fond za socijalno osiguranje vojnih osiguranika pripao Ministarstvu odbrane na, prema mišljenju vojnih penzionera, nezakonit način, a u tom periodu brigu o njima je trebalo da vodi Ministarstvo za rad. Tada su novčana sredstva za vojne penzije izdvajana posebnom stavkom u budžetu Republike Srbije paralelno sa sredstvima PIO fonda.\nVojni penzioneri su, kako prenosi Tanjug, predali svoj zahtev Vladi Srbije ostavivši rok od 15 dana da se ona izjasni o njemu. Ukoliko se zahtev ne ispuni, spremni su da ponovo organizuju protest.\nTags:budžetFond PIOministarstvoMinistarstvo odbraneMinistarstvo radaprotestiSrbijaVlada Republike Srbijevojne penzijevojni penzionerivojska\nGubitak pamćenja - kako se nositi sa tim? (1)


PORSCHE HLADNJAK ZA VINO - Lux Life luksuzni portal: Moda, Stil, Trendovi, Kolekcije 2014...\nŠta tačno definiše Porsche kao premium brend?\nPod broj jedan, to je činjenica da se ovaj brend uvek izdvajao u odnosu na sve druge po proizvodnji luksuznih automobila. Pored toga, Porsche brend uvek je bio poznat po svojoj prefinjenosti i činjenici da ide korak ispred svih ostalih. Skoro smo videli ovaj ekskluzivni hladnjak za vino, koji je napravljen od recikliranih delova unutrašnjosti Porschea. Hladnjak je bukvalno oblikovan od rebrastog cilindra koji je skinut sa starog Porschea, i postao je unikatni i must have kolekcionarski predmet za sve ljubitelje ovog automobilskog brenda.\nPROČITAJTE SLEDEĆI TEKST: PRVA KOCKASTA FLAŠA VINA\nFabbian CENA od 670,00 €


POČETNA PROMO Najbolje destinacije za letovanje za mlade\nStari grad Budva, Foto: Urban City / B.P.\nPutovanja periodi su kada se stvaraju najlepše uspomene i sećanja koja nas prate celog života!\nLetovanja i letnja sezona generalno, jesu sinonim za dobar provod i nezaboravne memorije – a posebno su interesantne mlađoj populaciji, nezavisno od toga da li putuju u društvu ili paru.\nSunce, plaža, nova okolina i pozitivna atmosfera u kombinaciji, čine idealnu podlogu za beskrajne mogućnosti za nove avanture. Kažu da je u dobrom društvu, destinacija manje važna i nema sumnje da je to tako.\nIpak, dobra destinacija nesumnjivo može doprineti sveukupnom utisku i atmosferi, a samim tim i omogućiti nesvakidašnja iskustva i priče koje će se prepričavati u godinama koje slede.\nUpravo zbog toga izdvojili smo top 5 najboljih destinacija za mlade koje treba da posetite ukoliko ste u potrazi za nezaboravnim provodom i iskustvom!\n#1 Budva, Crna Gora – Legendarni provod u komšiluku\nKada govorimo o najboljim destinacijama za mlade, nemoguće je da ne počnemo od verovatno omiljene destinacije mlađih populacija u našoj zemlji – neponovljive Budve!\nBudva je već godinama unazad jedna od najpopularnijih destinacija mladih u regionu, a rezrvacije počinju već sa prvim naznakama toplijeg vremena! Zbog toga, rezervišite letovanje u Budvi na vreme i osigurajte povoljni smeštaj na najboljoj lokaciji!\nFoto: Urban City // B.P. // arhiva\nPostoji mnogo razloga zbog čega mladi vole Budvu i iznova joj se vraćaju. Pre svega provod u Budvi u potpunosti odgovara afinitetima mladih iz regiona – domaća muzika i popularni hitovi, poznate diskoteke i nezaboravna poznanstva sa ljudima sličnog mentaliteta nešto je što privlači i okuplja mlade sa istom vizijom provoda širom regiona.\nOsim toga, mirno Jadransko more, lako sporazumevanje i slična kultura, blizina destinacije i jednostavna organizacija uz minimalnu dokumentaciju nešto je što Crnu Goru, a naročito Budvu svrstava u najpoželjnije destinacije za letovanje iz sezone u sezonu.\n#2 Zakintos, Grčka – Mesto gde se stvaraju uspomene\nNema sumnje da je Grčka omiljena destinacija za letovanje u Srbiji, a i šire. Ipak, ovo je ujedno i turistički centar u kome postoji izrazito očigledna podela na letovališta za mlade i letovalište za starije, odnosno – porodice.\nJedno od takvih profilisanih letovališta za mlade je upravo ostrvo Zakintos, koji je već dugo, ne samo u regionu, već širom Evrope prepoznat kao mesto najluđeg letnjeg provoda!\nKada je reč o samom noćnom životu na Zakintosu, nema sumnje da je on bogat, a da je usko specijalizovan da zadovolji apsolutno sve afinitete i muzičke ukuse mladih. Budući da ima dosta domaćih turista, ne treba da se iznenadite ako neretko čujete stihove domaćih popularnih pesama!\nIpak, pošto ima i mnogo stranih turista, muzički izbor je dosta raznolik, i možete biti sigurni da ćete pronaći klub koji vam odgovara, bez mnogo truda. Osim noćnog života, Zakintos je poznat i po svojoj predivnoj prirodi, tirikizno plavom moru, najfotografisanijoj plaži Navagio i sjajnim izletima i krstarenjima.\nUkoliko ste u potrazi za mestom gde će različiti profili ljudi u društvu uspeti da nađu kompromis – možda bi trebalo da razmislite o Zakintosu kao destinaciji za ovo letovanje!\n#3 Kavos, Grčka – Omiljena destinacija mladih godinama unazad\nLetovalište Kavos nalazi se na krajnjem jugu dobro poznatog ostrva Krf, a predstavlja nezaobilaznu destinaciju mladih tokom letnje sezone. Ovo nije samo destinacija popularna među mladim turistima u Srbiji, već i u Nemačkoj, Velikoj Britaniji i severnoj Evropi, gde Kavos nazivaju “povoljnom Ibicom”.\nI zaista, iskustva mladih sa letovanja sa Kavosa su takva da mnogi ne menjaju destinaciju i po nekoliko sezona za redom! Noćne žurke do kasno u noć, organizovani izleti, akva park, krstarenja i dnevne žurke – ali i beskrajne mogućnosti za izlete na predivnom ostrvu Krf, sve su to razlozi zbog kojih se mladi ovde iznova vraćaju.\nMnogi turisti nakon povratka sa Kavosa smatraju da 10 dana prosto nije dovoljno da se obiđu svi klubovi, ode na sve izlete i upozna, drugo po veličini ostrvo u Grčkoj!\nU svakom slučaju, Kavos je postao legendarna destinacija za mlade tokom letnje sezone, i preporučujemo da je obavezno posetite makar jednom!\n#4 Kušadasi, Turska – Sve popularnija destinacija za mlade\nTurska kao destinacija u regionu postaje sve omiljenija turistima, a razlog je jednostavn – predstavlja najbolji odnos cene i kvaliteta!\nJednostavno, Turski narod je poznat po gostoljubivosti i ljubaznosti zbog čega su gotovo sva iskustva sa letovanja u Turskoj izuzetno pozitivna! Od skora, Turska, a naročito Marmaris i Kušadasi postaje sve popularnije mesto za mlade!\nCentar Marmarisa, Turska, Foto: Urban City // Arhiva 2007.\nPre svega, Kušadasi je nova destinacija mladim domaćim turistima, a poslednjih godina se itekako potrudio da ima i šta da im ponudi! Veliki broj odličnih klubova, beach barova i diskoteka u kombinaciji sa povoljnim smeštajem i vrhunskom uslugom – za većinu ostavlja malo prostora za razmišljanje.\nUkoliko ste u potrazi za novom destinacijom za mlade, toplo preporučujemo da razmislite o ovoj destinaciji!\n#5 Sunčev Breg, Bugarska – Odličan provod po pristupačnoj ceni\nZa sam kraj tu je neotkriveni biser dobrog provoda – Sunčev Breg, letovalište u Bugarskoj koje nema popularnost kao prethodno izlistane destinacije, ali je svakako zaslužuje!\nSunčev Breg je mesto koji već godinama unazad privlači mlade turiste iz Evrope, ali uporno ostaje zapostavljen među domaćim turistima što je prava šteta!\nNessebar, Bugarska, Foto: Pixabay\nAtraktivne cene pića u provodu i niski troškovi na licu mesta, bezbroj klubova i zanimljivi ljudi sve to možete očekivati na ovoj destinaciji!\nAko govorimo o odnosu cene i kvaliteta, Sunčev Breg nema konkurenciju, a naročito kada su u pitanju letovanja za mlade! Izuzetno povoljni aranžmani na bazi polu pansiona ili čak punih pansiona, u kombinaciji sa niskim cenama na licu mesta – čine snažan argument da razmislite o ovoj destinaciji ovog leta!\nNadamo se da će vam naša lista pomoći da pronađete savršenu destinaciju za letovanje ove sezone i da će ono biti nezaboravno!\nIZVORavokado / Julijana Spasic\nPRETHODNI ČLANAKLoto “džoker” od 60.000 evra uplaćen u Požarevcu\nSLEDEĆI ČLANAKProvala i krađa na vikendici na Srebrnom jezeru


Vesti online / Vesti / Srbija / Vrhovni sud Kosova presudio Ljuštakuu: Nije kriv!\nVrhovni sud Kosova doneo je odluku kojom je iz pritvora oslobođen gradonačelnik Srbice Sami Ljuštaku, optužen za navodne ratne zločine počinjene na Kosovu tokom rata.\nSami Ljuštaku oslobođen je svih optužbi za ratne zločine nad Srbima\nOvu odluku suda je za "Kosovapres" potvrdio Ljuštakuov advokat Arijan Koci.\nNaveo je da je sud prihvatio njegovu žalbu i Ljuštaku sada treba da bude oslobođen.\n- Sud je odlučio da oslobodi Samija Ljuštakua - rekao je Koci, prenosi "KoS Sev".


riblja corba - NMR Info\nU subotu, 26. septembra 2020. godine održano prvo takmičenje u kuvanju riblje čorbe „Jaša Tomić 2020“ u organizaciji lovačkog društva „Jelen“ u saradnji sa ribolovačkim društvom „Šaran“ a pod pokroviteljstvom opštine Sečanj. Na…\nLovačko društvo „Jelen“ u saradnji sa ribolovačkim društvom „Šaran“ a pod pokroviteljstvom opštine Sečanj organizuje takmičenje u kuvanju riblje čorbe „Jaša Tomić 2020“. Takmičenje počinje u subotu 26. septembra 2020. godine od 10.00…\nU Krajišniku se za vikend, 19. i 20. septembra 2020. godine održala proslava Dana mesne zajednice. U nedelju, u sklopu proslave održano tradicionalno takmičenje u kuvanju riblje čorbe. Tom prilikom takmičari su pokazali svoje umeće u…\nDrugi dan proslave u Krajišniku\nU sklopu programa proslave Dan sela Krajišnik u nedelju je održano sportsko nadmetanje „Igrajmo se za srećnije detinjstvo“ u kojoj su učestvovala deca iz osnovne škole „Slavko Rodić“ i takmičenje u kuvanju riblje čorbe. Uz svesrdnu pomoć…


Stanišić (PzP): Supruga Marka Milačića štiti Mila Đukanovića – Portal Luca\nStanišić (PzP): Supruga Marka Milačića štiti Mila Đukanovića\nPredsjednik mladih Pokreta za promjene Boban Stanišić uputio je Žani Praščević Milačić generalnom sekretaru Vlade zahtjev za slobodan pristup informacijama u vezi sa letom Mila Đukanović od 10. januara 2020. godine i mogućom zloupotrebom vladinog aviona u privatne svrhe.\nNažalost generalna sekretarka Vlade nastavila je praksu svojih prethodnika iz bivšeg režima i ne želi da ukloni oznaku stepena tajnosti ‘’INTERNO’’ za podatke koji su sadržani u Uputstvu o uslovima i načinu korišćenja aviona kojim raspolaže Generalni sekretarijat Vlade Crne Gore i na taj način nastavila da prikirva i štiti malverzacije i zloupotrebu državnih resursa u privatne svrhe od strane Mila Đukanovića.\nDemokratski front se zalaže za totalnu demontažu totalitarnog sistema koji je bivši režim kreirao, pa smatram da je ovo jedna od veoma važnih informacija koju moramo podijeliti sa građanima Crne Gore, jer je cijena samo tog leta otprilike oko 20 hiljada evra. Iz svega navedenog smatram i više nego opravdan razlog da se ukloni stepen tanosti INTERNO kako bi građani Crne Gore saznali pravu istinu.\nOvim putem apelujem na generalnog sekretara Vlade Žanu Praščević Milačić da ukloni oznaku tajnosti sa navedenih dokumenata, jer ona kao starješina organa koji upravalja sa Vladinim avionom ima tu mogućnost. Borba protiv krimogenog režima i ovakvog ponašanja je naša obaveza prema biračima koji su 30. avgusta 2020. godine poslali Demokrastku partiju socijalista u prošlost.


Četvrtak, 2. jul 2009.\nŠesnaesta sednica Odbora za Kosovo i Metohiju\nOdbor za Kosovo i Metohiju održao je 1. i 2. jula Šesnaestu sednicu u Štrpcu, AP Kosovo i Metohija. Pošto je sednici prisustvovalo sedam članova Odbora, nije postojao kvorum za odlučivanje, pa je sednica održana bez utvrđivanja dnevnog reda.\nOdbor za Kosovo i Metohiju održao je 1. i 2. jula Šesnaestu sednicu u Štrpcu, AP Kosovo i Metohija.\nPošto je sednici prisustvovalo sedam članova Odbora, nije postojao kvorum za odlučivanje, pa je sednica održana bez utvrđivanja dnevnog reda.\nZa ovu sednicu bilo je predviđeno da se razmotri Strategija održivog opstanka i povratka na Kosovo i Metohiju, koju je predložila Vlada Republike Srbije. Predsednik Odbora obavestio je da se pozivu za sednicu nisu odazvali predstavnici Vlade, kao predlagači Strategije.\nU toku diskusije predstavnici Skupštine Zajednica opština AP Kosovo i Metohija, predsednik opštine Štrpce i privredni predstavnici AP Kosovo i Metohija, koji su prisustvovali sednici, postavili su više pitanja narodnim poslanicima. Pitanja su se odnosila na procenu stanja bezbednosti na KiM nakon početka funkcionisanja Misije EULEKS, rešavanje statusa lica koja su napustila tzv. Kosovsku policijsku službu nakon jednostranog proglašenja Kosova, na snadbevanje električnom energijom Srba koji žive u enklavama, na privatizaciju Turističkog centra Brezovica, nedovoljna finansijska ulaganja u privredni potencijal u svim enklavama, sprečavanje „divlje“ gradnje albanskih kuća na srpskom zemljištu, izlazak na lokalne izbore 15. novembra 2009. godine koje je raspisala tzv. Vlada Republike Kosovo i rešavanje nezaposlenosti na teritoriji AP Kosovo i Metohija.\nPredsednik Odbora prihvatio je poziv načelnika prizrenskog okruga da se sledeća sednica Odbora održi u Orahovcu.\nČlanovi Odbora su 2. jula posetili opštinu Štrpce, gde ih je Zvonko Mihajlović, predsednik opštine, upoznao sa aktuelnom privrednom i političkom situacijom. Istakao je da se opština Štrpce, kao i ostale enklave na KiM, nalazi u teškom i neizvesnom položaju.\nSednici je predsedavao predsednik Odbora, Ljubomir Kragović.\nŠtrpce: Foto galerija


Usaglašen tekst Prijedloga zakona o inspekcijama KS - Privredna štampa\nMinistar pravde i uprave Kantona Sarajevo Mario Nenadić sa saradnicima, sastao se sa direktorom i sekretarom Kantonalne uprave za inspekcijske poslove Kantona Sarajevo, Henijem Erduanom Ćesirom i Jagodom Smajiš.\nNa ovom sastanku, usaglašen je tekst Prijedloga zakona o inspekcijama Kantona Sarajevo koji će biti upućen u dalju zakonsku proceduru.\nMinistar Nenadić je istakao da će unaprijeđeni tekst Prijedloga zakona omogućiti efikasniji i transparentniji rad inspekcije u Kantonu Sarajevo, a naročito iz razloga to su u tekstu Prijedloga zakona utvrđene pojačane preventivne mjere inspekcijskog nadzora.\nVlada FBiH: Smjernice ekonomske i fiskalne politike 2018.-2020.\nVlada Federacije BiH juče je, sukladno Zakonu o proračunima u FBiH, a na prijedlog Federalnog ministarstva financija, donijela Smjernice ekonomske…\nDirektor Agencije za unapređenje stranih investicija u BiH (FIPA) Gordan Milinić razgovarao je sa generalnim sekretarom Saveza opština i…


Republika / (VIDEO) BOŠKO BEZ BLAMA: Kakvo crno Kosovo, nas zanima samo VLAST!\nBoško Obradović, koji je pre nekoliko dana pokušao da se tajno sastane sa američkim zvaničnicima Kajlom Skotom i Metjuom Palmerom, ali je brzo provaljen, pa je morao da prizna kako je išao da im ljubi skute, sada je otkrio i neke detalje tih razgovora, priznavši da ga ne zanimaju ni Srbija ni Kosovo, već samo to kako da dođe na vlast!\nGostujući u emisiji "Dobar, loš zao" na TV Šabac on je priznao da lideri SzS idu na noge stranim doplomatama kako bi od njih dobili pomoć da sruše Aleksandra Vučića i dođu na vlast.\nBoško je, potom priznao da sebe doživljava kako bliskog saradnika Metjua Palmera, otkrio je njegove planove na "turneji po Balkanu", ali i potvrdio pisanje medija da njega situacija na Kosovu, ni srpski narod koji tamo živi uopšte ne zanimaju.\nŠtaviše, rekao je da Kosovo na tim sastancima uopšte nisu ni pominjali!\nDakle, kakvo crno Kosovo, nas zanima samo vlast!\nStranci Kosovo Dveri Boško Obradović SZS Vlast


Turski parlament izabrao predsjednika bez opozicije - Klix.ba\nIzabran Džemil Čiček\nTurski parlament izabrao predsjednika bez opozicije\n4.7.2011. u 21:16\nTurski parlament izabrao je danas predsjednika uprkos bojkotu opozicije zbog poslanika u zatvoru, javile su agencije.\nZa predsjednika parlamenta izabran je Džemil Čiček, viši funkcioner proislamističke Partije pravde i razvoja premijera Tajipa Erdogana (AKP), koja ima većinu od 327 mjesta u parlamentu od 550 mjesta.\nZa Čičeka je glasalo 322 poslanika AKP-a.\nČlanovi glavne opozicione stranke, sekularističke Republikanske narodne partije, bili su u skupštini ali nisu mogli da glasaju budući da su prošle nedjelje odbili da polože zakletvu, dok se poslanici kurdskih stranaka nisu ni pojavili.\nOpozicione stranke protestuju zbog odbijanja suda da oslobodi osam njihovih kolega koji su izabrani dok su bili u zatvoru i čekali na suđenje pod optužbom da su kovali zavjeru da obore vladu ili da su povezani s kurdskim pobunjenicma.\nPored toga, izborna komisija je jednom od njih, istaknutom Kurdu, oduzela mjesto i dodijelila ga AKP-u dodatno zaoštrivši situaciju.\nTurski premijer Tajip Erdogan je osudio bojkot rekavši da je opozicija sama kriva što je kandidovala ljude iz zatvora.\n"Odbijamo dominaciju manjine nad većinom," rekao je Erdogan, odbacivši jučer apel da se promijeni zakon kako bi se omogućilo da se stvari pokrenu s mrtve tačke, prenio je AFP.\nNovi turski parlament položio je prošle nedjelje zakletvu u zategnutoj atmosferi jer su poslanici opozicionih i kurdskih stranaka bojkotovali ceremoniju u znak protesta zbog hapšenja njihovih poslanika.\n"Nećemo polagati zakletvu dok god to ne bude omogućeno našim kolegama", izjavio je lider stranke Kemal Kilidždaroglu.\nPremda poslanici koji ne polože zakletvu ne mogu učestvovati u radu parlamenta, ovaj bojkot nije mogao da blokira inauguraciju parlamenta, ali je predstavljao udarac premijeru Erdoganu koji je po završetku izbora obećao pomirenje s opozicijom u cilju ustavne reforme.\nDvojica kontroverznih poslanika, novinar Mustafa Balbaj i intelektualac Mehmet Haberal, članovi su Republikanske narodne partije (ĆP).\nOni su već više od dvije godine u pritvoru pod optužbom da su bili umiješani u zavjeru da se destabilizuje i zbaci vladajuća AKP.\nU zatvoru je i šest kurdskih aktivista, optuženih za veze s Radničkom partijom Kurdistana koju je Ankara stavila na spisak terorističkih organizacija.\nDragan Jović priznao ubistvo, ali ne i silovanje\n04.07.2011. u 21:20\nU Haagu 5. jula odluka o žalbi rodbine srebreničkih žrtava\n04.07.2011. u 21:14


EU: Pomoć “izgubljenoj generaciji” – STUDOMAT.ba\nEU: Pomoć “izgubljenoj generaciji”\nVisoka stopa nezaposlenosti među mladima ima dramatične posljedice za evropske ekonomije, društva i za mladu populaciju. Lideri EU će tokom samita koji počinje u Briselu predstaviti prijedlog o izdavanju više od pet milijardi eura u borbi protiv nezaposlenosti među mladima. Cilj ovakvog programa je zaustavljanje rasta nezaposlenosti mladih zbog prezaduženosti pojedinih regiona i ekonomske krize.\nPrema procjenama nadležnih, nezaposlenost mladih EU godišnje košta 150 milijardi eura, što je ekvivalentno 1,2 posto evropskog bruto domaćeg proizvoda (BDP). U 13 od 27 zemalja članica EU, nezaposlenost među mladima od 15 do 24 godine prelazi 25 posto, a u Grčkoj i Španiji ona je dostigla 50 posto.\nEkonomisti upozoravaju na ovaj ozbiljni problem koji se još ne rješava.\n– Ovako visoka stopa nezaposlenosti medju mladima ima dramatične posljedice za naše ekonomije, društva, a prije svega, na mladu populaciju, izjavio je evropski komesar za rad Laslo Andor tokom prošlogodišnjeg predstavljanja ovog plana pomoći.\nPodrška evropskih lidera programu zavisi od sporazuma o narednom dugoročnom budžetu za 2014-2020 god. za koji je potrebno obezbijediti skoro 1.000 milijardi eura.


Održana sjednica Organizacionog odbora "Izbor najboljeg sportiste Kantona za 2021. godinu" - Travnik-grad.info\nOdržana sjednica Organizacionog odbora “Izbor najboljeg sportiste Kantona za 2021. godinu”\n9. Februara 2022. 9. Februara 2022. travnik-grad\tBugojno, Izbor sportiste SBK 2021, Sportski savez SBK/SBK\nU zgradi općine Bugojno održana je 1. sjednica Organizacionog/Organizacijskog odbora manifestacije “Izbora najboljeg sportiste Kantona za 2021. godinu”, koja će se 25. februara 2022. godine održati u Bugojnu.\nSjednicom Organizacionog odbora manifestacije “Izbora najboljeg sportiste Kantona za 2021. godinu” presjedavao je Ivan Sajević, savjetnik ministra obrazovanja, nauke, mladih, kulture i sporta SBK. Sjednici su prisustvovali potpredsjednica Federacije BiH i Organizacionog odbora manifestacije Melika Mahmutbegović, u ulozi domaćina manifestacije načelnik Općine Bugojno Hasan Ajkunić, načelnik Općine Busovača Asim Mekić, načelnik Općine Novi Travnik Stjepan Dujo, načelnik Općine Jajce Edin Hozan, načelnik Općine Gornji Vakuf-Uskoplje Sead Čaušević, ministar u Vladi SBK/KSB Amir Šečibović, predsjednik Sportskog saveza SBK/KSB Mirsad Ibrišimbegović i istaknuti sportski radnici koji su kroz duži vremenski period dali svoj doprinos razvoju sporta na prostoru SBK/KSB i Bosne Hercegovine.\nPredsjednik Sportskog saveza SBKKSB Mirsad Ibrišimbegović istaknuo je da je manifestacija “Izbor najboljeg sportiste Kantona ” jedna od najznačajnijih manifestacija na prostoru Kantona i očekuje da će ovo biti jedna od najbolje organizovanih do sada. Naš Kanton ima državne, balkanske, evropske prvake i mnogobrojne talente koji naprono rade sa svojim trenerima tokom cijele godine uz mukotrpan rad sportskih radnicka koji stvaraju uslove za odvijanje trenažnih procesa i takmičenja.\nSavjetnik resornog ministra Bojana Domića, Ivan Sajević, naglasio, kako je manifestacija “Izbor najboljeg sportiste Kantona ” vrhunac godine u oblasti sporta za takmičare, trenere i sportske radnike. Čestitao je Sportskom savezu SBK/KSB na organizaciji ove tradicionalne manifestacije. Ivan Sajević se osvrnuo u svome izlaganju na planirana sredstva za sport Budžetom SBK/KSB koja za ovu godinu iznose 1,1 milion KM što je nakon dužeg vremena u zakonskim okvirima jer Zakonom o sportu SBK/KSB definisano je da se za sport izdvaja 0,5% od ukupno planiranih sredstava Budžeta SBK/KSB.\nPrisutne članove Organizacionog/Organizacijskog odbora manifestacije “Izbora najboljeg sportiste Kantona za 2021. godinu” pozdravila je potpredsjednica F BiH Melika Mahmutbegović ističući svoje zadovoljtsvo u radu i organizaciji ove značajne manifestacije a svojim prisustvom potvrdila da daje nesebičnu podršku sportistima i sportskim ekipama.\nNačelnik Općine Bugojno Hasan Ajkunić u svojstvu domaćina pozdravio je prisutne itičući činjenicu da je Bugojno grad sporta što dokazuju i uspjesi bogojanskih sportista kao i da je Bugojno prošle godine bilo domačin izbora najboljih sportista Bosne i Hercegovine a ove godine i najboljih sportista Kantona.\nNa čelu Žirija ovogodišnje manifestacije je Vlatko Glavaš, proslavljeni BH nogometni reprezentativac i trener, koji je izrazio zadovoljstvo što će se jedna ovako značajna manifestacija održati u rodnom gradu, te što su sve odluke o nagradama pojedincima i ekipama donesene jednoglasno.\nPotpisano je i generalno sponzorstvo sa preduzećem “Swis Gastro“ Bugojno. Potpise na ugovor su stavili Mirsad Ibrišimbegović ispred Sportskog saveza SBK i vlasnik preduzeća „Swis Gastro“ Davor Ivoš. Manifestaciju kao i prethodnih godina podržava platinasti sponzor “N1-brand koji osvaja” dok tehničku podršku daje KSC “Bugojno” koji je sa svim svojim kapacitetima stavio se na raspolaganje organizatorima.\nNa prijedlog načelnika Općine Busovača Asima Mekića donesen je zaključak da se izvrši analiza finansiranja sporta na Kantonu i raspodjela prema lokalnim zajednicama kao i izdvajanja lokalnih zajednica za sport .\nManifestacija “Izbor najboljeg sportiste Kantona za 2021. godinu” održat će se 25. februara 2022. godine u bugojanskom restoranu „Olimpik“ s početkom u 18,00 sati uz bogat kulturno-umjetnički program.\n← Promovisana knjiga akademika Mirka Pejanovića “Državnost Bosne i Hercegovine u XX i XXI stoljeću”\nU funkciji javni web portal za prijavu vakcinacije ili za dobijenje COVID elektronske iskaznice →


EU - BiH propustila šansu da započne ustavne reforme\nZa BiH bi bilo bolje da je parlamentarna procedura okončana usvajanjem ustavne reforme, nepodijeljeno je mišljenje evropskih ministara, koji, iako žale za propuštenom prilokom, naglašavaju da sada treba nastaviti gdje se stalo, makar i poslije izbora. Kada je riječ o SCG, danas su ministri EU ponovili stav Evropske komisije- SCG će se vrlo brzo naći u poziciji da zaključi pregovore sa Briselom kada se i ako Ratko Mladić nadje u Hagu.\nSa žaljenjem danas evropski ministri konstatuju da je BiH propustila šansu da započne ustavne reforme- medjutim, riječ je o procesu koji nije moguće zaobići i kojim će se zemlja vratiti kad-tad. Ministri apeluju prvom prilikom, što pretpostavlja vrijeme nakon izbora. Razlog njihovom insitiranju je u činjenici što žele graditi integracijski odnos za modernom, funkcionalnom državom, koja nije opterećena preskupim birokratskim aparatom koji je često sam sebi svrha.\nOni, uz to, najavljuju da će u najskorije vrijeme započeti proces odumiranja funkcije Visokog predstavnika u BiH, umjesto toga, sve više bi trebala do izražaja da dolazi funkcija Specijalog predstavnika, posrednika izmedju Sarajeva i Brisela. Prije toga, biće neophodne bliske konsultacije sa Vijećem za implementaciju mira, samim Cristianom Schwartz Schillingom, ostalim medjunardonim faktorima i, konačno, bh stranom.\nNišta neočekivano se nije danas dogodilo u Briselu - u funkciji podrške ranijoj odluci Komisije da otkaže narednu rundu pregovora sa Beogradom, Savjet ministara EU je sa žaljenjem zaključio da je odluka bila neminovna jer se Ratko Mladić još uvijek nije našao u haškom pritvoru.\nMedjutim, čim se i ako uspostavi puna saradnja Beogarad sa Hagom, prekinuti pregovori će biti nastavljeni "punom parom", tako da će, još uvijek , biti moguće da se dostignu željeni rokovi.\nZato i poziv, još jedan u nizu, vlastima u Srbiji da neodložno sve bjegunce, posebno Ratka Mladića, izvedu pred "lice pravde". Nešto oštriji stav prema Srbiji su na današnjem skupu zagovarali ministri spoljnih poslova Madjarske, Francuske i Velike Britanije, dok je mišljenje većine ministara bilo da se zvaničnom Beogradu treba ostaviti još vremena i prostora s obzirom na nezavidnu situaciju u kojoj se našla srpska vlada.\nSličnog mišljenja je i visoki predstavnik EU, Javier Solana, koji poručuje:\n"Pozicija EU i pozicija Javiera Solane je da, koliko god možemo, moramo da pomognemo srpsku vladu i narod. Sada su u teškim trenucima i veoma nam je stalo da ih prevazidju i da ponovo uspostave bliske odnose sa Unijom, kakve istinski i mi želimo da imamo s njima".\nOvom prilikom ministri nisu propustili ni skori referendum u Crnoj Gori, naglašavajući izuzetnu važnost njegovog "poštenog i urednog" održavanja. Zato su uputili i poziv svima da se drže "slova zakona", da prihvate referendumske rezultate bez posezanja za jednostranim potezima. S tim u vezi je sasvim jesno izražen poziv da se glasači izjasne po svojoj volji, bez uplitanja sa bilo koje strane - prije toga im treba obezbijediti pune informacije o svim alternativama izbora crnogorske buduchnosti.


Uslovi korišćenja - Katana Shop\nUslovi korišćenja i pravila sadržana u ovom dokumentu se odnose na sve posetioce i korisnike sajta Katana Shop (katanashop.rs).\nAdministratori sajta Katana Shop (katanashop.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Katana Shop (katanashop.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nKatana Shop (katanashop.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Katana Shop (katanashop.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Prva akademija za upravljanje inovacijama na ovim prostorima u organizaciji ICT Hub-a počinje u novembru | ICT Hub\nPrema rečima Dejv Bleklija (IDEO) koji na teme građenja kulture inovacija i razvoja inovativnih proizvoda i usluga savetuje direktore Silicijumske doline, ali i visoke zvaničnike NASA, nalazimo se tek u ranoj fazi jedne izvanredne promene koja se oglada u tome na koji način prvih 1000 globalnih kompanija danas inovira.\nKako biste na tržištu ostali konkurentni i relevantni neophodno je da uspešno upravljate inovacijama. Kako bi kompanije postale agilnije i inovativnije, funkcionisale poput startapa i bez oklevanja primenjivale ‘lean’ metodologiju za maksimalnu efikasnost u poslovnoj transformaciji – potrebno je da pronađu nov način funkcionisanja. Akademija za upravljanje inovacijama je jedinstveni petodnevni intenzivni program, kreiran da unapredi inovacione sposobnosti kompanija, počev od menadžera, nosilaca ili ambasadora inovacija, koji će se održati u periodu od 5. do 8. novembra u prostorijama ICT Hub-a (Kralja Milana 10).\nAkademija je osmišljena kao intenzivni program kome je glavni cilj da unapredi individualne i organizacione inovacione sposobnosti i time doprinese razvijanju inovacionih kompetencija. Program akademije donosi razumevanje načina na koji treba rukovoditi korporativnim inovacijama u današnje vreme, odgovore na pitanje zašto je neophodno pronaći novu perspektivu pri sagledavanju inovacionog menadžmenta, alate i metode kojim se mogu ojačati inovacione sposobnosti pojedinaca i timova koji se bave inovacijama, načine na koje se može kreirati preduzetnička poslovna sredina za one koji žele da iskoriste šansu i pretvore ideje u biznise, menjajući tako svoju radnu organizaciju nabolje.\nAkademija je namenjena zaposlenima u organizacijama koji razmišljaju i deluju kao preduzetnici – odgovorni su za kreiranje i vođenje novih poslovnih poduhvata, realizuju ideje, prave nove proizvode, upravljaju inovacijama – odgovorni su za inovacione programe, kreiranje inovacionih timova, inovacionih funkcija ili jedinica ili su lideri inovacija – odgovorni su za kreiranje inovacione strategije, performanse i budžete.\nPredavači na akademiji biće svetski i domaći eksperti, sa dokazanim iskustvom i jakom reputacijom u oblasti konsaltinga i upravljanja korporativnim inovacijama.\nProgram je kreiran od strane Centra za razvoj tehnološkog preduzetništva i inovacija – ICT Hub. Sa velikim iskustvom u mentorisanju i investiranju u stotine startapa, ali i u implementaciji uspešnih programa inovacija u kompleksnim korporativnim sistemima, ICT Hub je prepoznat kao pionir u pružanju takvih usluga i sklapanju partnerstava u oblasti korporativnih inovacija, kako u Srbiji, tako i u regionu.\nZa sve dodatne informacije i prijavu učešća na prvoj Akademiji za upravljanje inovacijama posetite našu stranicu https://akademija.icthub.rs/.


„Boš“ razvija tehnologiju za vozilo bez vozača › Made-in-Germany.rs\nNemačka kompanija „Boš“ trenutno razvija tehnologiju koja će omogućiti da se 2020. godine automobili kreću sami, odnosno da vozila imaju autonomnu kontrolu kretanja.\nHavier Gonzales Pereja, generalni direktor ove firme za Adria regiju objasnio je na godišnjoj konferenciju u Beogradu, da bi vožnja automobila za šest godina bila visoko automatizovana i da bi vozači obavljali nadgledanje tog procesa samo ukoliko je to neophodno. Po njegovim rečima, to bi bila revolucija u bezbednosti na putevima, s obzirom na poraznu statistiku po kojoj svake godine na planeti 1,2 miliona ljudi pogine u saobraćajnim nesrećama, od kojih je 90 posto njih posledica ljudske greške, prenosi „B92“.\nPlan predviđa da do 2025. godine vožnja automobila bude potpuno automatizovana, što znači da bi vozači postali putnici. Svako novoproizvedeno vozilo imaće bežičnu vezu koja će omogućavati komunikaciju među vozilima i uzajamno obaveštavanje o stanju na putu, uslovima vožnje i preprekama. Senzori bi omogućavali kompletan uvid u okruženje u radijusu od 360 stepeni. U osnovi tog dostignuća su takozvani mikromehanički senzori, koji mašinama i uređajima omogućuju da postanu osetljivije, inteligentnije i sposobne da međusobno komuniciraju. Kako navode u „Bošu“, njihova primena u automobilima samo je jedan segment, a koriste se i za pametne telefone, internet tehnologije, pa sve do integrisanja funkcija u jednom domaćinstvu, u takozvanim „pametnim kućama“.\n„Boš“ je na potvrđivanje predao 1.000 patenata kojima se stvaraju tehnički uslovi za ovako radikalne promene funkcionisanja i doživljaja tehnike oko nas. U kompaniji u kojoj se skoro pet milijardi eura godišnje ulaže u inovacije, sigurni su šta je budućnost i u kom pravcu će je kreirati. Kako najavljuju, već sledeće godine planiraju serijsku proizvodnju elemenata za ugradnju senzora koji će vozačima omogućiti pomoć u toku vožnje. Ono što ih još uvek muči, jeste usavršavanje samostalnog preciznog parkiranja, odnosno pronalaženje načina da automobil sam pronađe mesto za parking u bilo kom okruženju i bilo kada u toku dana.\nNemački „Boš“ je kompanija koja godišnje proizvede robe koliko država Srbija proizvede za godinu i po, dok njeni inženjeri osmisle 20 patenata u toku radnog dana, odnosno ukupno 5.000 patenata svake godine.\nOd MiG na 11/06/2014 / Auto industrija, Investicije, Transport / Ostavite komentar


Kovaks: Vakcina Astra Zeneka bezbjedna - BIGportal.ba\n10 Aprila, 2021 10 Aprila, 2021 01204\nMinistarstvo civilnih poslova BiH saopštilo je da su im se predstavnici Kovaks mehanizma obratili u vezi sa nedavnim naučnim pregledima vakcine Astra Zeneka i da se njihovim dopisom iznova potvrđuje bezbjednost koja je posebno zagarantovana samo u okviru mehanizma koji su strogo kontrolisani i u koje je BiH uključena.\nGlavni prioritet Kovaksa je osiguravanje bezbjednih i efikasnih vakcina za najugroženije širom svijeta. Partneri Kovaksa, uključujući Svjetsku zdravstvenu organizaciju, pomno prate vijesti o mogućnosti vrlo rijetke nuspojave Astra Zeneka vakcine, a odluke o upotrebi vakcine zasnivaju se na smjernicama SZO – navedeno je u saopštenju za javnost, proslijeđenom medijima iz kabineta resorne ministrke Ankice Gudeljević.\nOvaj pregled odvijao se zajedno sa nalazima Evropske agencije za lijekove i vlastite kontrole Regulatorne agencije za lijekove i zdravstvene proizvode Ujedinjenog Kraljevstva. Globalni savjetodavni odbor konstatovao je da uzročno-posljedična veza između vakcina i pojave krvnih ugrušaka nije potvrđena zbog ograničenih podataka, te da se dalja upotreba Astra Zeneka vakcine pažljivo prati – navedeno je u saopštenju.\nKao što je ponovljeno u izjavama Evropske agencije za lijekove, kao i Globalnog savjetodavnog odbora SZO za bezbjednost vakcina, Astra Zeneka vakcina ostaje važno javnozdravstveno sredstvo protiv pandemije kovid 19 i efikasno je u prevenciji teških slučajeva, hospitalizacije i smrti – navedeno je u saopštenju.


Konferencija „Kreativna BiH za Kreativnu Evropu“ – EFM.BA\nKonferencija „Kreativna BiH za Kreativnu Evropu“\nKonferencija „Kreativna BiH za Kreativnu Evropu“ desiće se 17. oktobra 2019. godine s početkom u 11:30 u Umjetničkoj galeriji (ul. Zelenih beretki 8) u Sarajevu.\nKonferencija obilježava završetak kampanje Ureda Evropske unije u BiH i Info centra EU u BiH koja promoviše rezultate podrške Evropske unije sektoru kulturnih i kreativnih industrija Bosne i Hercegovine. Kampanja je predstavila postignuća projekata i inicijativa Evropske unije s ciljem unapređenja saradnje u sektoru kulture i kreativnih industrija, kao i mogućnosti za dalju saradnju na tekućim i budućim projektima koje podržava Evropska unija.\nKonferencija će okupiti korisnike sredstava Evropske unije u oblastima filma, književnosti, teatra i kulturnog naslijeđa kako bi se predstavila podrška EU i omogućila platforma za umrežavanje i razmjenu ideja. Tema konferencije su projekti, inovativne metode daljeg obrazovanja i promocija partnerstava u ovoj oblasti.\nDiskusija o razvoju politika ilustriraće priče o uspjehu kao i buduće izazove. Tokom konferencije bit će otvorena izložba „Ljudi i mjesta Bosne i Hercegovine“ Imrane Kapetanović i Filipa Andronika.\n11:30 – 11:45 Otvaranje konferencije\n11:45 – 12:45 Panel I: Kreativnost u savremenoj bosanskohercegovačkoj muzejskoj\npraksi: izazov Europa!\n12:45 – 13:00 Pauza za kafu\n13:00 – 14:00 Panel II: Evropske tendencije u savremenoj bh. književnosti i pozorištu kao preduslovi pozitivne i aktivne društvene promjene\n14:00 – 15:00 Panel III: Bosanskohercegovački film, evropska perspektiva: scenariji razvoja\n15:00 – 15:30 Otvaranje izložbe: “Ljudi i mjesta Bosne i Hercegovine”\nAutori: Imrana Kapetanović i Filip Andronik\nAutor urednikObjavljeno 16. 10. 2019. Kategorije Vijesti iz Centra\nPrethodno Prethodni članak: Vrijeme je: Vijeće/Savjet ministara do 13.11. ili slijede protesti\nSljedeća Sljedeći članak: Dok EU planira pomoć regijama koje napuštaju ugalj, BiH planira dizati nove kredite za izgradnju termoelektrana


Osiguranje života, ili kako se često još kaže životno osiguranje, predstavlja danas u svetu jedan od najrasprostranjenijih i najsigurnijih vidova investiranja.\nOsiguranje života, ili kako se često još kaže životno osiguranje, predstavlja danas u svetu jedan od najrasprostranjenijih i najsigurnijih vidova investiranja, (ili štednje, ako to nekome lepše zvuči) uz osiguranje ljudskog života kao nečeg najvrednijeg, kojim se postiže višestruka korist kako za pojedinca koji se odluči za ovu vrstu osiguranja, tako i za njegove najbliže ali i za društvo u celini. U razvijenim zemljama procenat stanovništva koji poseduje polisu osiguranja života redovno prelazi 60%, a u nekim zemljama (naročito onima koje su ukinule klasični penzioni sistem koji mi poznajemo) taj procenat ide i preko 90%. Kolika se pažnja poklanja posedovanju bar jedne polise životnog osiguranja najbolje svedoči činjenica da ljudi u razvijenim zemljama sa dobijanjem prvog stalnog posla, po završetku školovanja, redovno uzimaju polisu osiguranja života kao vid lične sigurnosti za budućnost.\nZnačaj osiguranja života je i što u odgovarajućim programima pruža mogućnost pokrića i nekih dodatnih rizika koji su ili već uključeni u ugovoreno premijsko pokriće, ili se ugovaraju uz plaćanje odgovarajućih doplataka koji su sa aspekta troška razumni i prihvatljivi. Pod ovim se podrazumeva mogućnost pokrića rizika nekih najčešćih i najsmrtonosnijih teških bolesti, hirurških intervencija, loma kostiju, kao i rizika od invaliditeta kao posledice nesrećnog slučaja, a uz ovo se mogu koristiti i neke dodatne pogodnosti kao što je zaštita od negativnog uticaja inflacije kroz sistem indeksacije ili osiguranje od gubitka posla u smislu mogućnosti neplaćanja/odlaganja dospelih rata premije u takvoj situaciji uz zadržavanje osiguravajućeg pokrića. Polisa osiguranja života se takođe koristi i kao garancija pri dobijanju različitih kredita od finansijskih institucija, bilo da se radi o bankama ili samoj osiguravajućoj kući kod koje osiguranik ima polisu životnog osiguranja.\nMa kako izgledalo da u vremenu i u društvu u kojem živimo, sa svim problemima sa kojima se svakodnevno susrećemo, izgleda nemoguće odvojiti neka sredstva i uložiti ih u životno osiguranje, ipak o ovome treba pažljivo razmisliti. Naviknuti da se snalazimo i često i nemoguće učinimo mogućim, sigurno možemo pronaći način da odvojimo bar minimalna sredstva za osiguranje života, a svako od nas će u jednom trenutku uvideti koliko je dobru i pravilnu odluku doneo uzimanjem polise osiguranja života.


Narodna skupština bira novu Vladu Srpske\nPočela rasprava o ekspozeu\nPosebna sjednica Narodne skupštine Republike Srpske nastavljena je nakon redovne pauze poslaničkom raspravom o ekspozeu mandatara za sastav nove vlade Srpske Radovana Viškovića.\n22.50 Poslanik Socijalističke partije Maksim Skoko rekao je večeras da će klub te partije u Narodnoj skupštini Republike Srpske dati šansu novoj vladi Srpske i podržati ekspoze mandatara Radovana Viškovića u kojem je navedeno da će se prema izazovima ići pravo, odlučno i sa jasnom vizijom.\nPoslanik PDP-a Milan Švraka upozorio je da je zdravstvo u Srpskoj u krizi, jer je opterećeno dugovima za poreze i doprinose, kredite i prema dobavljačima.\n"Treba izvršiti analizu da svi postanemo svjesni pravog stanja u zdravstvu i da taj problem rješavamo", rekao je Švraka tokom poslaničke rasprave na posebnoj sjednici Narodne skupštine Republike Srpske o ekspozeu mandatara za sastav nove vlade Srpske Radovana Viškovića.\nNjegov stranački kolega Ljubiša Krunić izrazio je nadu da će mandatar doprinijeti ravnopravnom razvoju istočnog i zapadnog dijela Srpske.\n"Istočni dio je u nepovoljnijem položaju iako tamošnji resursi imaju mnogo veću vrijednost nego oni u zapadnom dijelu", ocijenio je Krunić i dodao da treba voditi više računa o boračkim kategorijama.\nPoslanik SDS-a Zoran Vidić tvrdi da u ekspozeu mandatara nije vidio nijednu konkretnu mjeru za postizanje konkurentnosti privrede, osim želje da se ona poveća.\n21.25 Poslanik SNSD-a u Narodnoj skupštini Republike Srpske Nedeljko Ćorić smatra da je veoma važno što mandatar za sastav nove vlade Radovan Višković zna koji su problemi u privredi i spreman je da ih u saradnji sa privrednicima rješava.\n"Građani Bijeljine su zadovoljni izborom Viškovića za mandatara. Siguran sam da u Narodnoj skupštini ima dovoljno potencijala da pomognemo Vladi Srpske u radu, a to znači i rješavanju problema", rekao je Ćorić na posebnoj sjednici Narodne skupštine Republike Srpske.\nPoslanik SDS-a u Narodnoj skupštini Republike Srpske Nedeljko Glamočak tvrdi da je iseljavanje stanovništva ogroman problem za Srpsku.\n"Imaćete podršku poslanika opozicije u rješavanju ovog problema. Međutim, neće to biti lak posao, ali ovo društvo mora učiniti sve da bi negativni trendovi bili zaustavljeni", rekao je Glamočak i dodao da posebna pažnja mora biti posvećena razvoju privrede i vladavini prava.\nMandatar za sastav vlade Republike Srpske Radovan Višković poručio je danas da je nova vlada spremna da se uspješno nosi sa svim izazovima, te da će na njih odgovoriti hrabro i odlučno jer ima jasnu viziju budućeg djelovanja.\n20.30 Nakon pauze nastavljeno je skupštinsko zasjedanje.\nNakon rasprave poslanici će glasati o izboru vlade i premijera Srpske, nakon čega je planirano polaganje svečane zakletve predsjednika i članova Vlade Srpske.\n19. 50. Poslanik SNSD-a Denis Šulić izrazio je zadovoljstvo što će Republika Srpska, izborom nove vlade, prva u BiH izabrati i kompletirati sve republičke institucije.\nŠulić je rekao da je mandatar za sastav nove vlade Srpske Radovan Višković, između ostalog, iznio pokazatelje prema kojima je zaposleno više od 260.000 ljudi i da taj broj stalno raste, ali da na tome ne treba stati.\n"Ti pokazatelji su dobar osnov da gospodin Višković nastavi krupnijim koracima ka razvoju Srpske", naveo je Šulić tokom poslaničke rasprave na posebnoj sjednici Narodne skupštine Republike Srpske o Viškovićevom ekspozeu.\nOn je konstatovao da je u okviru obrazovnog sistema potrebno uvesti više praktičnog rada.\nPoslanik SNSD-a Ranka Perić Romić rekla je da nije tačna opoziciona priča da Srpska tapka u mjestu, jer brojni pokazatelji govore da se polako i sigurno ide naprijed.\nŠef Kluba poslanika Ujedinjene Srpske Kostadin Vasić pružio je punu podršku budućoj vladi Radovana Viškovića, ističući da je ekspoze odličan.\n"Treba uvesti odgovornost u svim segmentima sistema i društva, disciplinovati određene službe i uvesti adekvatne kazne i nagrade. Potrebno je povećati konkurentnost i produktivnost privrede bez čega nema većih plata i poboljšanja standarda", ocijenio je Vasić.\nPoslanik PDP-a Jelena Trivić rekla je da u ekspozeu ima korisnih i dobrih stvari, ali i upozorila da stanje u brojnim oblastima nije dobro, o čemu govori i podatak da pokrivenost potrošačke korpe za četvoročlanu porodicu platom trenutno iznosi 44 odsto.\n"To je dokaz o padu životnog standarda", navela je Trivićeva i dodala da Srpska ima problem sa spoljnim dugom zbog podizanja kredita za izgradnju auto-puteva.\nPoslanik PDP-a Dragan Galić rekao je da MUP Srpske treba više da radi na suzbijanju korupcije, zloupotreba službenog položaja i privrednog kriminala, zbog kojih, kako je naveo, Srpska trpi ogromnu štetu.\nPoslanik SDS-a Tomica Stojanović rekao je da treba raditi na saniranju ogromnih dugova u javnim preduzećima i urediti poresku politiku da bi bilo više stranih investicija.\n"Iskreno se nadam da će mandatar Višković napraviti neki novi kvalitet u odnosu na prethodni period", rekao je Stojanović.\nNa zahtjev Kluba poslanika DNS-a u parlamentu je data polučasovna pauza.\n18.40 Poslanik SNSD-a Igor Žunić rekao je da je Vlada Željke Cvijanović uradila dobar posao u teškim okolnostima i u tijesnoj skupštinskoj većini, dodajući da će buduća vlada Radovana Viškovića biti vlada kontinuiteta, koja će, uz drugačiju viziju i energiju, nastaviti ono što je uradila prethodna.\nŽunić je, tokom poslaničke rasprave na posebnoj sjednici Narodne skupštine Republike Srpske o ekspozeu mandatara za sastav nove vlade Srpske, rekao da je Viškovićev ekspoze dotakao najvažnije stvari, izražavajući zadovoljstvo što je procijenjeno da će BDP u Srpskoj i dalje rasti, kao i da će biti rada na rješavanju demografskih problema.\nŽunić je rekao da je potrebno smanjenje sive ekonomije i jačanje privrede, povećanje plata i zaposlenosti, kao i postizanje održivog zdravstvenog sistema.\nNjegov stranački kolega Miroslav Vujičić rekao je da je važno što postoji kontinuitet vlasti u Srpskoj i u Sarajevu, jer neće biti ranijih opstrukcija sa nivoa zajedničkih institucija BiH.\n"Nadam se da će nova vlada nastaviti putem progresa kojim je krenula prethodna", rekao je Vujičić.\nOn je izrazio zadovoljstvo što aktuelni mandatar dolazi iz realnog sektora i istočnog dijela Srpske, koji je time zastupljen na jednoj od najvažnijih i najodgovornijih funkcija u Srpskoj.\nŠef Kluba poslanika SDS-a u Narodnoj skupštini Republike Srpske Miladin Stanić rekao je da nema povjerenje u rad buduće vlade, ali da bi volio da ga premijer i ministri razuvjere, i da to bude najbolja vlada.\nOn je ponovio da je predloženi program vlade "spisak prelijepih želja", te da je u njemu vidljiva neusklađenost namjera buduće vlade sa budžetom.\nStanić je rekao da, između ostalog, treba prekinuti sa neodgovornim zapošljavanjem u javnom sektoru i u institucijama "koje ništa ne rade", suzbiti sivu ekonomiju, zaštititi domaću proizvodnju i zaustaviti odlazak cijelih porodica u inostranstvo.\n"Jedini način je da poboljšamo standard građana, povećamo plate i rasteretimo privredu. Plata u markama mora biti jednaka kao ona u NJemačkoj u evrima, i onda stanovništvo neće odlaziti", rekao je Stanić.\n17.20 Poslanik SNSD-a u Narodnoj skupštini Republike Srpske Dušica Šolaja ocijenila je da Srpska pokazuje da je stabilna i funkcionalna, jer će u predviđenom roku biti formirane institucije vlasti.\n"Ovu godinu ćemo završiti uspješno, jer ćemo ispuniti sve zakonske obaveze, odnosno formirati institucije i usvojiti strateške dokumente", rekla je Šolaja na posebnoj sjednici Narodne skupštine Republike Srpske.\nOna je istakla da cilj mora biti jaka, stabilna i prosperitetna Republika Srpska koja će odgovoriti na sve potrebe građana.\nPoslanik SDS-a u Narodnoj skupštini Republike Srpske Nebojša Vukanović tvrdi da su poslanici opozicije kasno dobili ekspoze, što je, kako kaže, neozbiljno.\nVukanović je rekao da je "ekspoze pun floskula i neispunjenih obećanja iz ranijeg perioda" i napomenuo da u budućoj vladi nema ministara iz Hercegovine, jer ih je većina iz Banjaluke i okoline.


Saznajte nove cijene telekomunikacijskih usluga od 1. januara 2014. - Klix.ba\nPrivreda Saznajte nove cijene telekomunikacijskih usluga od 1. januara 2014.\nSaznajte nove cijene telekomunikacijskih usluga od 1. januara 2014.\n18.12.2013. u 08:17\nBH Telecom cijene Telekom Srpske HT Mostar\nTelekom operateri u Bosni i Hercegovini uskladili su svoje cjenovnike s odredbama Pravilu o modelu rebalansa i nove cijene važit će od 1. januara 2014. godine. Regulatorna agencija za komunikacije nakon analize dala je saglasnost na izmjenu cjenovnika.\nPrema utvrđenim, novim cijenama telefonskih usluga na području BiH cijena mjesečne pretplate za fizičke osobe od 1. januara bit će veća za pet posto za korisnike BH Telecoma i iznosit će 10,30 KM, za Telekom Srpske 12,95 KM, što je poskupljenje od 18 posto, a za HT Mostar ostaje 13 KM.\nCijena pristupne takse u BH Telecomu iznosit će 30 KM, odnosno 25 posto će biti niža od postojeće, u Telekomu Srpske ostaje ista odnosno 29 KM, a u HT Mostar 30 KM, odnosno 25 posto niža u odnosu na postojeću cijenu.\nCijene mjesečne pretplate za pravna lica i socijalni paket ostaju nepromijenjene, kao i cijene mjesečne pretplate za posebni paket.\nKako saznajemo, cijena razgovora unutar fiksne mreže u BH Telecomu ostaje ista odnosno 0,033 KM/min, a korisnici će i dalje imati popust na cijenu u periodu slabog saobraćaja, u iznosu od 25 posto cijene u jakom saobraćaju za razgovore unutar fiksne mreže.\nCijena razgovora unutar fiksne mreže Telekoma Srpske i HT Mostar ostaje nepromijenjena.\nKod sva tri telekom operatera i u 2014. godini ostat će nepromijenjene cijene razgovora prema ostalim fiksnim mrežama u Bosni i Hercegovini.\nNeće se mijenjati ni cijene razgovora fiksne mreže prema vlastitoj mobilnoj mreži, tako da u BH Telecomu ostaje 0,18 KM/min, u Telekomu Srpske 0,19 KM/min, koliko košta i u HT Mostar.\nCijena razgovora iz vlastite mobilne mreže prema vlastitoj fiksnoj mreži iznosi 0,19 KM/min. Telekom Srpske i HT Mostar izvršili su sniženje cijena za sve postpaid i prepaid tarifne modele gdje su postojeće cijene bile veće od utvrđene granične cijene.\nCijena međunarodnih razgovora za susjedne zemlje također ostaje nepromijenjena za sva tri telekom operatera, s tim što je u zonu susjednih zemalja u BH Telecomu svsrtana Slovenija (poziv 0,37 KM/min), a u Telekomu Srpske u zonu susjednih zemalja svrstane su Slovenija i Makedonija (cijena poziva 0,44 KM/min)\nCijene međunarodnih razgovora za ostale evropske zemlje ostaju na nivou postojećih cijena u BH Telecomu i Telekomu Srpske, dok je u HT Mostar cijena razgovora prema evropskm zemljama niža od trenutne i iznosit će 0,767KM/min.\nOd 1. janura bit će niže cijene međunarodnih razgovora za vanevropske zemlje. U BH Telecomu će iznosti 1,016 KM/min, što je za 12 posto niže od postojeće cijene, u Telekomu Srpske 0,70 KM/min (30 posto niže), a u HT mostar 1,016 što je za 12 posto niže u odnosu na postojeću cijenu.


Saopštenja za javnost - ProCredit banka na Sajmu poljoprivrede finansira kupovinu najmoćnije poljoprivredne mehanizacije :: ProCredit Bank ' //\t//content : '\nBeograd, 15. maj 2018. godine – Već tokom prvog dana na Sajmu poljoprivrede u Novom Sadu, predstavnici ProCredit banke su primili zahteve za dobijanje kredita i finansiranje poljoprivredne mehanizacije u vrednosti većoj od 1,2 miliona evra.\nSamo neke od najvećih mašina, čiju će nabavku tokom ovogodišnjeg sajma finansirati ProCredit banka, su i gorostasi kombajn francuskog proizvođača „BOURGOIN B410“, čija cena premašuje 350.000 evra, zatim „NEW HOLLAND“ kombajn serije CX5.90, kao i veći broj moćnih traktora „DEUTZ FAHR”, „NEW HOLLAND“ i „JOHN DEERE”.\n- ProCredit banka je već godinama najuspešnija domaća banka u finansiranju i podršci razvoja domaće poljoprivrede. Sajam u Novom Sadu je samo još jedno mesto na kom smo tradicionalno prisutni, a sve u želji da domaće poljoprivrednike podržimo i omogućimo im da na najbolji način iskoriste sve sajamske pogodnosti i popuste. Ove godine smo za sve proizvođače pripremili veoma povoljne kredite, što će mnogim gazdinstvima pomoći da modernizuju i unaprede svoju proizvodnju – istakla je Ana Milić, direktor Sektora za privredu i poljoprivredu ProCredit banke.\nPo njenim rečima, ProCredit banka će i ove godine aktivno učestvovatio na Sajmu, a sa svojim partnerima – proizvođačima, uvoznicima i dilerima najozbiljnije poljoprivredne mehanizacije - pripremili smo niz pogodnosti i ponuda uz koje poljoprivrednici novu mehanizaciju kupuju na kredit, otplaćuju samo njenu kupoprodajnu cenu, dok trošak kamate na sebe preuzimaju prodavci.\nUz sve to, u ponudi su i subvencionisani agro krediti, u čijoj je isplati ProCredit banke već godinama ima lidersko mesto.


Opozicione Srpska radikalna stranka Vojislava Šešelja i predsednik poslaničke grupe Liberalno demokratske partije, Lige socijaldemokrata Vojvodine i Stranke demokratske akcije Sandžaka Čedomir Jovanović odazvali su se pozivu na konsultacije o funkcionisanju Skupštine Srbije u narednom periodu, na koje je pozvala predsednica Parlamenta Maja Gojković.\n"Parlament ne sme biti slep pred političkim problemima u društvu", izjavio je Jovanović nakon završetka sastanka sa predsednicom Skupštine održanim iza zatvorenih vrata.\nPodvukao je da se o pitanju Kosova i evro integracijama Srbije mora razgovarati u Parlamentu, te da je jedina linija preko koje njegova poslanička grupa ne prelazi - verbalno i fizičko nasilje.\nNaveo je da je tokom sastanka kazao da nikakve komisije ni predsednika države Aleksandra Vučića, ni jednog od lidera Saveza za Srbiju (SzS) Dragana Đilasa, neće uređivati život u Srbiji. "To će raditi institucije", navodi Jovanović i dodao da "neće dozvoliti da se kojekakve komisije bave medijima".\nGovoreći o zahtevima dela opozicije za razgovor o fer izbornim uslovima, kazao je da su svi izborni zakoni doneti u Skupštini "na predlog onih koji danas protestuju". Radikale ne predstavlja njihov lider Šešelj, inače osuđenik za ratne zločine pred Sudom u Hagu, nego poslanica Vjerica Radeta, dok se lider liberala Jovanović pojavio na razgovorima.\nDeo opozicionih poslanika (Demokratska stranka, Dveri, Narodna stranka, Socijaldemokratska stranka, Stranka moderne Srbije, Dosta je bilo, Nova stranka i samostalni poslanici) ukupno njh 35 od 250 poslanika u Parlamentu od kraja januara bojkotuje rad parlamenta. U radu Parlamenta, pored poslanika vladajuće Srpske napredne stranke i njenih koalicionih partnera, učestvuju poslanici Srpske radikalne stranke, Liberalno demokratske partije i Lige socijaldemokrata Vojvodine. Parlamentarna opozicija se na ovaj korak odlučila, kako su objasnili, jer ne uspeva da se izbori za fer i ravnopravan tretman u Parlamentu.


Ministar Adnan Alagić inicirao sastanak vezano za usklađivanje evidencije u katastru i zemljišnim knjigama - VLADA USK\n12.12.2019 - 12:46 by Administrator\nNa inicijativu ministra Ministarstva za građenje, prostorno uređenje i zaštitu okoliša Adnana Alagića danas, 12.12.2019. godine održan je sastanak sa ministrom Pravosuđa i uprave Unsko-sanskog kantona, Asimom Dizdarevićem, na temu usklađivanja podataka iz katastra i zemljišnih knjiga na području Unsko-sanskog kantona.\nTema sastanka, koji je bio pripremnog karaktera, bila je postojeće stanje u oblasti katastra i zemljišnih knjiga, odnosno činjenici da sve lokalne zajednice u Unsko-sanskom kantonu nemaju gruntovnice te na osnovu posjedovnog lista izdaju rješenja o građenju. Sa druge strane, najveći problemi su u onim lokalnim zajednicama u kojima nisu usklađeni katastar i gruntovnica na način da raspolažu sa jedinstvenim podacima.\nMinistar Alagić je naglasio da je ovo veliki problem koji koči investicije na području Unsko-sanskog kantona, što za posljedicu ima da postojeća administracija bilo na lokalnom bilo na kantonalnom nivou zbog navedenog usporava privredni i svaki drugi razvoj.\nTakođer je istaknuo, da je potrebno po ovom pitanju uspostaviti saradnju između zemljišno-knjižnih ureda pri sudovima i imovinsko-pravnih službi gradova i općina. Shodno navedenom, za naredni period planiran je sastanak na kojemu bi učestvovali i navedeni, odnosno oni koji neposredno rade na poslovima katastra i imovinsko – pravnih odnosa.


PSG: Veliki prijatelji iz inostranstva sprečili Vučića da raspiše izbore - Izazov\nPSG: Veliki prijatelji iz inostranstva sprečili Vučića da raspiše izbore\nNovi magazin 18. novembra 2017. 15:00\nPokret slobodnih građana (PSG) ocenio je danas da su „veliki (navodni) prijatelji“ iz inostranstva sprečili lidera naprednjaka i predsednika Srbije Aleksandra Vučića da opet raspiše vanredne parlamentarne izbore.\nPSG je ocenio da je Vučić sprečen da ih raspiše jer mu ne dozvoljavaju da dalje odlaže ispunjenje obećanja zbog kojih su ga doveli i održavali na vlasti – između ostalog jednima priznanje Kosova, a drugima diplomatski status osoblju ruskog vojnog centra u Nišu.\nKako se ističe u saopštenju, uprkos današnjoj odluci, Vučić i SNS će i dalje tražiti način da raspiše parlamentarne izbore pre roka da bi ublažio predstojeći neuspeh u Beogradu i „rasuo kapacitete opozicije koju zloupotrebom državnih institucija i kontrolom medija godinama drži vezanih nogu, ruku i usta“.\n„U datim okolnostima, Pokret slobodnih građana je spreman na to u svakom momentu. Srbija će ovu vlast kazniti za igranje izborima i sudbinama ljudi prema kojima se ponašaju kao prema robovima i stvarima u sopstvenoj zemlji“, navode iz tog pokreta.\nPSG ističe i da je SNS priznanjem da odlučuje o izborima otvoreno protivustavno preuzela ingerencije državnih organa i donosi odluke koje su u njihovoj nadležnosti, bez obzira na zakonom utvrđene rokove i razloge za proveru volje građana.


Netanijahu pred sudom u korupcionaškom slučaju\nTanjug 16. novembra 2021. 09:36\nTEL AVIV – Bivši izraelski premijer Benjamin Netanijahu se danas pojavio pred sudom prvi put posle više od pola godine, jer je jedna osoba spremna da se izjasni protiv njega u korupcionaškom slučaju.\nNir Hefec, bivši Netanijahuov pomoćnik, glavni je svedok optužbe u slučaju protiv Netanijahua, a njegova blizina bivšem premijeru tokom nekoliko godina na funkciji ključni je deo dokaza, prenosi agencija AP.\nHefec je 2009. godine napustio dugu novinarsku karijeru da bi radio kao portparol Netanijahuove vlade, a zatim je 2014. godine postao portparol i savetnik porodice Netanijahu.\nNetanijahu je danas ušao u sudnicu u pratnji advokata, svog mlađeg sina Avnera i jednog para pristalica iz njegove stranke „Likud“.\nPrisustvo snaga bezbednosti oko zgrade bilo je mnogo manje nego na prošlim sednicama, kada je Netanijahu bio premijer.\nNjegovi advokati su odmah zatrazili da se današnja sednica odloži nakon izveštaja da je još jedan svedok izneo nove dokaze u kojima se navodi da je Netanijahuova supruga Sara prihvatila skupu narukvicu na poklon od dvojice prijatelja milijardera, holivudskog producenta Arnona Milčana i australijskog milijardera DŽejmsa Pakera.\nNetanijahuovi advokati su tvrdili da su bivši premijer i njegova supruga zatečeni optužbama i da imaju pravo da prouče dokaze.\nKako navodi AP, Netanijahu je optužen za prevaru, kršenje poverenja i primanje mita u tri odvojena slučaja.\nU prvoj optužbi se navodi da je Netanijahu navodno primao poklone vredne više stotine hiljada dolara od bogatih prijatelja, uključujući Milcana i Pakera.\nU drugom slučaju, Netanijahu je optužen da je orkestrirao pozitivno izveštavanje o sebi u jednom vodećem izraelskom listu u zamenu za promovisanje zakona koji bi naštetio glavnom rivalu tog lista.\nTreći slučaj, pod imenom „slucaj 4000“, tiče se toga da je Netanijahu navodno promovisao propise u korist telekomunikacione kompanije „Bezek“ koji su joj doneli milione dolara u zamenu za pozitivno izveštavanje o premijeru na novinskom sajtu te kompanije Vala (Walla).


S ovim u veziAna BrnabićKablovski operateriMedijiSupernovatelevizijaTVUnited GroupUnited Media\nPremijerka Srbije Ana Brnabić obraćajući se građanima Srbije preko televizije Pink, potvrdila je napadajući United Grupu da u Srbiji zakoni nisu jednaki za sve\nTablodini spinovi nisu bili dovoljna obmana Telekoma, već je deo poslovne prepiske United Grupe kao stranog investitora i državnog Telekoma premijerka Brnabić donela pred kamere, zaboravljajući pritom da građanima kaže istinu. Kada ugovor istekne ne može Telekom da nastavi besplatno da koristi naše kanale, jer bi to bila pljačka i zloupotreba našeg signala. Nismo mi samoukinuli naše programe kako premijerka pokušava zajedno sa tabloidima da nam podmetne, već smo upravo od Telekoma tražili legalni ugovor, odbijajući kao pregovarača nepostojeće pravno lice Supernovu.\nZapanjuje i izjava premijerke da je United Medija mogla da traži «jednu milijardu evra za svoje kanale i da državni Telekom mora da kaže DA VAŽI samo da ne bi isključili N1!». Jasno je da je u pitanju zamena teza, jer smo objavili javnu ponudu za program N1 po ceni od 0.4 evra, a Telekom do danas ignoriše ponudu za kanal od opšteg interesa svih građana.\nPremijerkino obraćanje javnosti, samo je još jedna potvrda da Telekom pokušava da nas eliminiše kao konkurenciju uz pomoć države i ojača svoj monopol širom Srbije.\nUpravo United Grupa traži fer, transparentnu i ravnopravnu tržišnu utakmicu, primenu jasnih i istovetnih pravila igre za sve učesnike na tržištu i usaglašavanje sa najboljom praksom u Evropskoj uniji. Samo fer konkurencija je u najboljem interesu krajnjih korisnika.\nRavnopravna utakmica ne može postojati ukoliko nadležni organi jednom operatoru omogućavaju širenje i unapređivanje infrastrukture po hitnom postupku, a drugog onemogućavaju da ponudi usluge korisnicima.\nRavnopravna utakmica ne može postojati ukoliko nadležni organi jednom operatoru izriču stroge uslove pri konsolidaciji tržišta, a drugom operatoru ne zahtevaju bilo kakve uslove i omogućavaju monopolizaciju čitavih gradova.\nRavnopravna utakmica ne može postojati ukoliko nadležni organi jednog operatora podstiču u nezakonitom postavljanju mreže, a drugom operatoru uklanjaju zakonito postavljenu mrežu.\nRavnopravna utakmica ne može postojati ako jedan operator netransparentno zloupotrebljava javnu svojinu, a drugom se operatoru nameću neopravdana ograničenja korišćenja sopstvene privatne svojine.\nSve ove činjenice su samo jedan mali deo progona kome je izložena kompanija United Grupa, kao jedan od najvećih investitora u Srbiji.\nU isto to vreme, apsurda li, direktori Telekoma nas optužuju da smo vođe kablovskog kartela, da smo radili nezakonito, okrivljujući nas čak i za sprečavanje razvoja Telekoma u periodu do 2012. godine, zaboravaljajući da su decenijama Vladimir Lučić i Predrag Ćulibrk na najvažnijim funkcijama u Telekomu, što bi značilo da su saučestvovali u takozvanom uništenju te kompanije.\nPozivamo izvršnu vlast u Srbiji i njihovog štićenika kompaniju Telekom da prestanu neistinama da obmanjuju građane i zaustave progon United Grupe.\nOd ključne važnosti za fer tržišnu utakmicu jeste da nadležni organi na isti način tretiraju sve učesnike na tržištu, bez privilegovanja ili diskriminacije. Za to nisu potrebne zakonske izmene, dovoljno je samo da se zakoni primenjuju na isti način za sve.


Ministar Bevanda o nastavku saradnje s novom direktoricom u Svjetskoj banci\nSaopćnje, 20.07. 2017.\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda primio je danas novoimenovanu direktoricu Svjetske banke za zapadni Balkan Lindu van Gelder.\nMinistar Bevanda poželio je novoj direktorici uspješan predstojeći mandat te naglasio kako očekuje da će dobra saradnja sa Svjetskom bankom biti nastavljena jer je ta institucija važan strateški partner za BiH ne samo kroz pružanje finansijske pomoći, nego i tehničke podrške koja je od izuzetnog značaja.\nU svojoj prvoj posjeti Bosni i Hercegovini direktorica Van Gelder je istakla da su podrška malim i srednjim preduzećima te reforme zdravstvenog i saobraćajnog sektora prioritetna područja na koja će se Svjetska banka fokusirati u narednom periodu.\nVan Gelder je zahvalila ministru Bevandi na aktivnom zalaganju Ministarstva finansija i trezora BiH u postupku zaključivanja sporazuma sa Svjetskom bankom kako bi se omogućilo da ugovoreni projekti što prije započnu s implementacijom.\nDanašnjem sastanku u Ministarstvu finansija i trezora prisustvovala je i direktorica Ureda Svjetske banke u BiH Tatiana Proskuryakova kojoj je ovo bio posljednji radni dan u BiH jer odlazi na novu dužnost.\nMinistar Bevanda zahvalio se Proskuryakovoj i osoblju njenog ureda na dobroj saradnji te joj poželio uspješan rad u budućoj misiji.(kraj)\nOve sedmice 6721\nOvog mjeseca 42341


Općina Jablanica ima najbolji sistem integrisanog razvoja u BiH u 2018. godini - Akta.ba\n06.04.2019. 09:04 / Izvor: Akta.ba\nOpćina Jablanica dobila je priznanje za najbolji sistem integrisanog razvoja u BiH u 2018. godini. Ovo značajno priznanje stiglo je od Projekta integralnog lokanog razvoja (ILDP), Razvojnog programa Ujedinjenih naroda (UNDP) i Švicarske agencije za razvoj i saradnju, postignuto u konkurenciji 22 lokalne samouprave u BiH uključene u ovaj projekat.\nKako navode iz Općine u obrazloženju priznanja je napisano da prema konačnim rezultatima izvršenih procjena kapaciteta za upravljanje lokalnim razvojem Općina Jablanica ima najbolji sistem integrisanog razvoja u BiH u 2018. godini. Općina Jablanica je svojim uspješnim i kvalitetnim radom ostvarila značajan napredak u uspostavi efikasnog sistema za upravljanje lokalnim razvojem u posljednje dvije godine te je zasluženo ostvarila pravo na dodjelu granta u ukupnom iznosu od 70,000.00 USD.\nKao što je poznato, Projekat integralnog lokanog razvoja (ILDP) pruža podršku partnerskim jedinicama lokalne samouprave u planiranju i upravljanju razvojem gdje je jedna od aktivnosti bila i podrška izradi strategije razvoja, njenoj implementaciji te procjeni kapaciteta partnerskih općina i gradova u provođenju procesa za strateško planiranje i upravljanje lokalnim razvojem (ULR).\nPočevši od 2016. godine, procjena kapaciteta se vrši svake godine kako bi se ocjenio napredak u procesu upravljanja razvojem.\n"Općina Jablanica je uz podršku Projekta integralnog lokanog razvoja (ILDP), Razvojnog programa Ujedinjenih naroda (UNDP) i Švicarske agencije za razvoj i saradnju, pokrenula proces revidiranja Strategije razvoja općine Jablanica na čijem je čelu bio Općinski razvojni tim (ORT) koji je koordinirao rad Sektorskih grupa i Partnerske grupe tokom 2018. godine. Općinsko vijeće Jablanica je na svojoj 25. Sjednici, održanoj 29.01.2019. usvojilo Integralnu strategiju razvoja Općine Jablanica 2014-2023.g.–revidirana za period 2019-2023., i Izmjene i dopune Operativnog plana implementacije Integralne strategije razvoja općine Jablanica za 2019. godinu sa programom realizacije kapitalnih investicija", saopštili su iz Općine.\nKING ICT BiH uspješno proveo projekat eCitizen\nZa poljoprivredni sektor u BiH objavljen javni poziv vrijedan 1,8 miliona KM\nEU podrška od 4.7 miliona eura za poduzetnike, turizam i poljoprivredu u BIH\nGrad Prijedor pokrenuo mobilnu aplikaciju za lakšu komunikaciju s građanima


O nama - RisHub Uzice\nRegionalni inovacioni startup centar u Užicu (RIS centar) osnovan je uz pomoć „Programa podrške otvaranju regionalnih inovacionih startap centara“ kabineta ministra za inovacije i tehnološki razvoj u partnerstvu sa gradom Užicem i Akreditovanom regionalnom razvojnom agencijom „Zlatibor“ u cilju sistemske podrške inovacijama. Centar posluje kao deo mreže od 15 inovacionih centara formiranih u toku realizacije Programa.\nU okviru programa podrške preduzetnici će imati: stručnu, mentorsku, pravnu i savetodavnu podršku u razradi i komercijalizaciji poslovnih ideja i umrežavanju sa naučno-istraživačkim i obrazovnim institucijama.\nCentar pruža infrastrukturnu, upravljačku i tehničku podršku inovativnim idejama i novoosnovanim preduzećima, obezbeđujući im mogućnost da se razvijaju, povezuju sa akterima iz javnog, privatnog i civilnog sektora, kao i da pronadju i koriste različite vrste i izvore finansiranja.\nCilj je da Zlatiborski okrug postane atraktivna lokacija za investicije zasnovane na znanju, inovacijama i informacionim tehnologijama u kојој se mladim I kreativnim ljudima pruža mogućnost i podrškа za započinjanje sopstvenog biznisa I pomaže u saradnji sa firmama iz zemlje i inostranstva.\nMESTA ZA STUDENTE\nSALA ZA PREZENATACIJE\nPONEDELJAK – PETAK 8 -16H\n© 2021 Ris Hub Užice All Rights Reserved.